Ana Brnabić: “Ako se implementira, sporazum znači bolje odnose Srba i Albanaca” – Haber.ba\nAna Brnabić: “Ako se implementira, sporazum znači bolje odnose Srba i Albanaca”\nPremijerka Srbije Ana Brnabić ocijenila je da će sporazum, ako bude u potpunosti implementiran, značiti bolje odnose Srba i Albanaca i “stabilniji i prosperitetniji region”.\nOna je gostujući na TV Prva kazala da je sporazum otvorilo vrata za bolje odnose Srbije i SAD “da ćemo tek shvatiti važnost” tog sporazuma.\nBrnabić navodi da se stavke, koja se tiču ostvaranje državne kancelarije Srbije u Jerusalimu, 5G mreže, diverzifikacije nabavki energenata, nije zamka za Srbiju i da je “svaka riječ srpske delegacije bila odmjerena“.\n“Amerikanci su željeli da se više prebacimo na tečni prirodni gas koji dolazi iz SAD… Predsjednik Aleksandar Vučić je rekao da ne možemo da se prebacimo na skuplji gas i građane izloži tom trošku. (U sporazumu) nije ništa jasno definisano, otvaramo vrata za još više stratešku saradnju sa SAD, a ne kompromituje našu saradnju ni sa Kinom ni sa Ruskom Federacijom… Sporazum otvara jedna vrata, ali ne zatvara sva druga“, rekla je ona.\nKao tri najvažnije tačke sporazuma, Brnabić navodi priključivanje Prištine inicijativi “mini Šengen“, dodatna putna i železnička infrastruktura, koja će značiti povezivanje regiona i poboljšavanje ekonomske situacije, kao i prisustvo Fonda za razvoj SAD\n“Mi želimo da krenemo u izgradnju puta od Niša do Pločnika u prvom kvartalu 2021. godine ili na kraju tog kvartala, što je izuzezno važno za građane Prokuplja i Niša… Drugi infrastrukturni projekat je železnica koja ide od Kosova Polja do Merdara, što će značiti građanima (na Kosovu)“, ocijenila je Brnabić.\n“Nemamo mi ovdje takmičenje sa Prištinom. Dobar sporazum je onaj koji je pobeda i za Beograd i za Prištinu. Vidjela sam da je njihova delegacija bila pod velikim pritiskom da li da potpišu ili ne potpišu… Pomirenje je prioritet, mi želimo bolje odnose (svih u regionu)“, rekla je Brnabić.\nGovoreći o stavki koja se odnosi na jezero Gazivode, Brnabić je rekla da je ona bila “neprijatno iznenađenje” za Srbiju, ali da im je specijalni predstavnik predsednika SAD Ričard Grenel rekao da najbolji sporazumi dolaze iz nečega što je “iznenađenje za obje strane“.\n“To je zanimljiv ugao posmatranja, on je jako dobar pregovarač i bez njega ne bi ni došli do sporazuma… Nama je (međusobno priznanje) bila crvena linija, tada mi je predsednik Vučić poslao poruku i velika zahvalnost administraciji u Vašingotonu što su nas čuli i povukli to, i da nastavimo pregovore“, rekla je Brnabić.\n“Za nas je važno da mi nismo potpisali ništa direktno sa Prištinom što bi impliciralo da na bilo koji način priznajemo državnost Kosova… Vi opet morate da nadjete kreativne načine da gurate neke stvari dalje, da se okrenete budućnosti a da ni implicitno ni direktno priznate (Kosovo)“, kaže Brnabić, prenosi “Beta”.\nTeme:Ana Brnabić, izdvojeno, Kosovo, sporazum, Srbija


Završen proces ekshumacije posmrtnih ostataka u Kiževaku | Radio Kosovska Mitrovica\nZavršen proces ekshumacije posmrtnih ostataka u Kiževaku\n26. May, 2021 13:49 |\nZavršena druga faza procesa ekshumacije posmrtnih ostataka u Kiževaku. Ova faza počela je 5. maja 2021. i trajala je do danas.\nProces iskopavanja i ekshumacije posmrtnih ostataka u Kiževaku, u opštini Raška, odvijao se u dve faze. Prva faza je bila od 30. novembra 2020. do 9. decembra 2020, dok je druga faza počela 5. maja 2021. i trajala je do 26. maja ove godine.\nPredsednik vladine Komisije za nestale Veljko Odalović kaže da su prošle godine pronašli prve posmrtne ostatke na ovoj lokaciji i da se od tada pristupa na jedan transparentan način uz prisustvo stručnjaka forenzičke struke. Timovi za pretragu terena pojačani su sa ekspertima Međunarodnog Crvenog krsta, Međunarodne komisije za nestala lica, Euleksa i svi zajedno završili smo ovu fazu pretrage lokacije, rekao je Odalović.\n“Danas je i zvanično završena pretraga, svi eksperti su se usaglasili da na ovoj lokaciji više nema posmrtnih ostataka. Do sada su urađene dve identifikacije, konačan broj će biti saopšten kada se urade i ostale identifikacije i stigne saopštenje iz Haga”, rekao je Odalović.\nOn je dodao da će zajedno sa prištinskom delegacijom i drugim ekspertima nastaviti da istražuju i druge terene za koje se sumnja da ima posmrtnih ostataka.\n“Ovo je jedna od izmeštenih grobnica, Batajnica, Petrovo Selo, Perućac, Rudnica i Kiževak su do sada identihikovana kao mesta gde su pronađeni posmrtni ostaci. Da bi smo nastavili pretragu trebaju nam konkretnije informacije. Istražni organi Republike Srbije rade svoj deo posla, svaka informacija će biti detaljno proverena na odgovoran način. Očekujem da ovih dana, po dogovoru koji smo postigli, Priština predstavi plan aktivnosti kada su u pitanju tela koja se nalaze na prostoru Kosova i Metohije, identifikovali smo 6 lokacija. Nadam se da ćemo biti zajedno na tim lokacijama i da ćemo proveriti sve. Nadam se daćemo raditi isto kao i ovde. Cenimo i to da porodice zaslužuju informacije, i jedni i drugi identično”, istakao je Odalović.\nVeljko Odalović je rekao da su prošle nedelje omogućili članovima porodica da budu prisutni prilikom pretrage lokacije Kiževak, jer se ništa ne prikriva. On je dodao da se još 1639 lica vodi kao nestalo iz sukona na Kosovu i Metohiji.\n“Potpisivanjem Briselskog sporazuma oko dijalog obavezali smo se da ćemo ovu temu visoko pozicionirati. Mehanizam koji nam je važan su informacije iz svih izvora. Imamo još jedan veliki problem to je stastus tela u mrtvačnici u Prištini, tano je blizu 350 tela koja čekaju na identifikaciji”, rekao je Odalović.\nOn je istakao da bez zajedničkog rada nema rezultata, a porodicama će se teško objasniti zašto ih nema.\nOdalović je istakao da je u ovom slučaju jako važna medijska slika koja treba da stigne do onih koji mogu da pomognu bez ikakvog tereta ili problema.\nOn je dodao da Priština ima još dva zahteva koji se odnose na lokaciju kod Sjenice i u okolini Surdulice. Odalović ističe da neće zaobići niti preskočiti bilo koju lokaciju za koju se sumnja da ima posmrtnih ostataka nakon sukoba na KiM.\nOdalović kaže da će se ispitati detaljno i lokacija na Košarama, je se na bazi filma, koji je prikazan u Prištini, locira mesto na kojem se vide vojnici koji se vode kao nestali.


Kada bi se pravio "tim" od najlepših partnerki košarkaša iz Evrolige konkurencija bi bila izuzuetno jaka, počevši od najiskusnijih igrača, pa do onih koji će u godinama koje dolaze naslediti njihovo mesto.\nKoje su to dame uz najbolje evropske košarkaše možete pogledati:\nNa vrhu liste su veterani Vasilis Spanulis, koji je u braku s nekadašnjom Mis Grčke, Olimpijom Hopsinodom, ili njegov saigrač Printezis.\nKada su srpski igrači u pitanju posebno mesto zauzima supruga Nemanje Nedovića, makenenka Mina Milutinović.\nKošarkaš Crvene zvezde Džordan Lojd je trenutno jedan od najboljih igrača Evrolige, pa je zbog toga skrenuo pažnju mnogih, ali pažnju privlači foto model Stefani Morgan, kojoj je pripalo njegovo srce. Prelepa Stefani je već nekoliko puta dolazila u Beograd, a zbog posla živi na relaciji srpske prestonice i Bostona\nC. zvezda – Valensija


Gradsko stambeno: Više od 500 rampi za osobe sa invaliditetom - mediji.net\nJP Gradsko stambeno je u poslednjih pet godina postavilo više od 500 rampi za osobe sa invaliditetom, a povodom Nacionalnog meseca pristupačnosti, koji se obeležava od 9. septembra do 9. oktobra ove godine, podseća sve sugrađane čija je zgrada u sistemu JP Gradsko stambeno da mogu da prijave svoj ulaz i da bez dodatnih troškova, ukoliko postoje tehnički uslovi, dobiju rampu.\n”Pristupačnost podrazumeva rušenje svih vrsta barijera kako bi se osobe sa invaliditetom što bolje integrisale u sve tokove društva, ali najveće probleme još uvek prave fizičke, arhitektonske barijere.\nU Srbiji su se noćas i jutros dogodile dve teške saobraćajne nesreće u kojima su dve osobe izgubile život.\nRoberto Barni bio je iskreno iznenađen mojim telefonskim pozivom. Ne poznajemo se lično, u Firenci ga srećem na otvaranjima izložbi, a ponekad ga spazim dok šeta okolinom trga Sant’Ambrođo. Nije znao da mu se ime provlači po beogradskim novinama kao jednog od učesnika po pozivu na bizarnom konkursu...


Ana Brnabić: Amerikanci spremni da saslušaju! | Skandalozno\nAna Brnabić: Čini mi se da su Amerikanci sada spremni da slušaju!\n– Mi svakako nastavljamo našu diplomatsku borbu, i razgovore sa našim stalnim saveznicima pri Ujedinjenim nacijama i u Savetu bezbednosti, tako da videcemo kako ce se završiti – rekla je Brnabić, ocenivši nameru Londona kao “politički neiskrenu“.\nKomentarišući svoju raniju izjavu da SAD sada bolje razumeju stav Srbije, premijerka je rekla da joj se čini da “sada imamo sagovornika koji je spreman da sluša”.\n– Mnogo puta pre mi se činilo, u mojoj kratkoj istoriji u politici, da sam preko puta sebe imala sagovornike koji nisu bili spremni da čuju, kao da razgovarate sa zidom. Ovde ipak imamo administraciju koja je, čini mi se, otvorena da sluša i da čuje – i to je velika promena za nas – rekla je Brnabić.\n– Mislim da nikada ni predsednik Vučić, ni ja kao premijerka, nismo mislili da će oko ovoga da se postigne saglasnost svih činilaca društva. Mislim da je na kraju krajeva predsednik pokrenuo unutrašnji dijalog da bi se čuli različiti stavovi, što je par ekselans demokratija – rekla je premijerka.\n– I da razumemo ozbiljnost ovog pitanja i da razumemo trenutak u kojem se nalazimo, zato što imamo hrabrog predsednika, odgovornog predsednika, koji ne želi da generacijama iza nas ostavlja ponovo problem sa kojim će se oni suočavati zato što mi nemamo hrabrosti, odgovornosti i ozbiljnosti da se suočimo sa problemom – poručila je presednica Vlade.\nBudite prvi sa komentarom na članku "Ana Brnabić: Čini mi se da su Amerikanci sada spremni da slušaju!"


Decenija vojvođanskih somelijera - vino.rs\nčetvrtak, 12 maj 2016 11:36\nPrvu deceniju postojanja i uspešnog rada pozdravilo je oko dve stotine prijatelja: vinara, somelijera, novinara i ljubitelja vina. Ovo Udruženje deo je nacionalne asocijacije SERSA, sa kojom od osnivanja zajednički radi na edukaciji profesionalaca u vinskom poslu, promociji i unapređenju vinske kulutre.\nGrupa od desetak zaljubljenika u vina završila je prvu sertifikovanu obuku u Novom Sadu sad već daleke 2006. godine i upravo su oni bili nukleus iz kojeg se potom razvilo Udruženje koje danas ima preko 150 članova i 22 održane profesionalne obuke za somelijere iza sebe. U taj spisak svakako treba uključiti nebrojeni niz sajmova, festivala, degustacija, vinskih događaja i manifestacija u čijoj je organizaciji USV učestvovalo.\nIgor Luković, predsednik Udruženja somelijera Vojvodine\n- S ponosom ističemo da u našim redovima osim ugostitelja, imamo i enologe, vinare i vinogradare, ali i pekare, zlatare, adovokate, lekare, novinare, diplomate. Praktično sve one koji su prijatelji vina i koji su Udruženje somelijera Vojvodine prepoznali kao mesto susreta vinskih posvećenika“ – istakao je Vuk Štefanović, direktor obuke.\nIgor Luković, jedan od osnivača i aktuelni predsednik Udruženja, okupljenima se obratio istakavši važnost profesije somelijera u vinskom poslu, pre svega u prodaji vina. Tom prilikom posebno je naglasio da je saradnja s vinarima, ugostiteljima i uvoznicima vina svake godine sve bolja, što se i očekuje, jer je reč o prirodnim saveznicima na istom zadatku koji glasi: načiniti Srbiju ponovo vinskom zemljom:\n- Postigli smo sjajne rezulatate u prošloj deceniji. Naši somelijeri rade na svim meridijanima, čak su sve više prisutni i na domaćem terenu. Na takmičenjima somelijera svake godine postižu zapažene rezulatate, a cilj nam je da u skoroj budućnosti neki vojvođanski somelijer osvoji nacionalno prvenstvo, ponese titulu najboljeg u Srbiji i na taj način stigne do evropskih i svetskih takmičenja.\nOsim sa nacionalnom asocijacijom i drugim udruženjima somelijera, USV aktivno sarađuje sa medijima, vinarima i udruženjima vinara i vinogradara. Iz tog razloga okupljenima su se obratili i Dejan Živkoski, predsednik SERSA, kao i Gvozden Radenković, predsednik Udruženja vinogradara i vinara Srbije. A potom, uz dobra vina, dobru hranu i odličan bend, vinsko se druženje nastavilo do kasno u noć.


Poledica u višim predjelima - Srpskacafe\nPetak, 24.12.2021., 08:47 Petak, 24.12.2021., 08:37\nNa većini puteva u Republici Srpskoj i Federaciji BiH saobraćaj se odvija redovo, ali se dodatan oprez zbog moguće poledice potreban je u višim predjelima, preko prevoja, mostova i na prilazima tunelima, saopšteno je iz Auto-moto saveza Republike Srpske.\nZbog aktiviranog klizišta, saobraćaj se na dionici magistralnog puta Foča-Goražde u mjestu Filipovići, na regionalnom putu Bistrica-Podgrab i dionici Ukrina-Gornja Vijaka odvija jednom saobraćajnom trakom.\nIzmijenjen je režim saobraćaja na spoju magistralnih puteva Kobaš-Derventa-Žirovine i Derventa /Žirovine/-Vrhovi, Lamovita-Ivanjska, na putevima Banjaluka-Stari Majdan dva, Ugljevička Obrijež-Bobetino brdo u rejonu Gornje Čađavice, raskrsnica “Numera”.\nRežim saobraćaja izmijenjen je i na pravcu Mrakovica-Podgradci, od mosta Rudanka do tunela Putnikovo brdo dva, Kozarska Dubica-Draksenić-Jasenovac, Gradiška-Nova Topola, Kotor Varoš-Obodnik, Šipovo-Novo Selo, Srbac-Gornja Vijaka-Gornja Vijaka dva-Razboj, zatim Razboj-Tedin Han, Tedin Han-Teslić, Tedin Han-Križ i u tunelu “Ugar”.\nPovremene obustave saobraćaja od 7.00 do 17.00 časova aktuelne su na dionici regionalnog puta Jezero-Šipovo zbog radova na rekonstrukciji kolovoza.\nNa magistralnom putu Brod na Drini-granični prealz Hum/Šćepan Polje putnička vozila saobraćaju otežano, dok je za teretna vozila saobraćaj obustavljen zbog brojnih odrona i opasnosti od klizišta.\nNa dionici regionalnog puta Jezero-Šipovo danas i sutra od 8.00 do 17.00 časova doći će do potpune obustave saobraćaja zbog asfaltiranja.\nZbog deminiranja, od 8.00 i 16.00 časova biće polučasovnih obustava saobraćaja na dionici lokalnog puta Laništa-Marković Polje u distriktu Brčko.\nVangabaritni teret se prevozi na pravcima granični prelaz Šamac-Termoelektrana Ugljevik, entitetska granica Jezero-entitetska granica Velečevo, entitetska granica Caparde-granični prelaz Karakaj, te entitetska granica Ledenice-Crkvina-Modriča-entitetska granica Karuše.\nNa teritoriji FBiH će, povodom katoličkog Božića, od danas u podne do sutra u ponoć biti zabranjen prevoz eksplozivnih materija.\nU tunelu “Crnaja” na putu Konjic-Jablanica, kao i na magistralnom putu Jajce-Donji Vakuf zbog radova u tunelu “Skela”, tokom dana zbog radova saobraća se naizmjenično, jednom trakom, dok se u noćnim časovima saobraćaj obustavlja.\nRadovi su aktuelni i na pravcima Olovo-Kladanj /Olovske Luke/, Jablanica-Mostar /dionica od Komadinovog vrela do mosta Begića i Begovića/, Doboj-Gračanica /u Klokotnici/, Grude-LJubuški /na izlazu iz Gruda/ i Stolac-Hutovo u mjestu /Cerovica/.\nNa graničnim prelazima Gradiška i Donja Gradina pojačan je intenzitet saobraćaja na ulazu u BiH, dok na ostalim prelazima zadržavanja nisu duža od 30 minuta.\nIz AMS-a podsjećaju da je granični prelaz Kozarska Dubica otvoren za međunarodni putnički saobraćaj.


Evropski sud pravde zbog nepravilnog odlaganja otpada u talijanskoj pokrajini Campania, kaznio je ovu zemlju sa 20 miliona eura, javlja Anadolu Agency (AA).\nSud se na ovako visoku kaznu odlučio zbog nepridržavanja pravila odlaganja otpada koja su propisana standardima Evropske Unije (EU) od pokrajine Campania. EU je vrlo rigorozna o ovom pitanju i postavila je cilj kojim će se, što je moguće bolje, očuvati okolina i zaštiti zdravlje čovjeka.\nNakon što Italija nije poduzela neophodne korake o pitanju odlaganja otpada, Sud nije imao drugog izbora nego da napiše kaznu.\nVisoki sud je u martu 2010. godine iz istog razloga kaznio Italiju. Taj sud je prošlog decembra odbio žalbu Italije u vezi sa kaznom u visini od 40 miliona eura, a odnosi se na prikupljanje i odlaganje otpada.\nMinistar za okoliš Gian Luca Galletti u svom komentaru na kaznu, pozvao je okrug Campania, u unutrašnjosti Italije, da što prije počnu provoditi propise EU. On je dodao i kako će, prema zakonu iz januara, svaka opština morati sama snositi posljedice sankcija.\nZbog toga što ne sklanja otpad sa ulica, okrug Campania čiji je glavni grad Napoli, od 2007.godine stalno ima probleme sa njegovim odlaganjem.\n#italija#kazna#otpad#Evropski sud pravde\nNije u cijeloj Evropi sunčano: Tornado “bacao” automobile po cesti, ima stradalih\nIz kruga nekadašnje fabrike HAK bit će uklonjeno 150 tona opasnog otpada\nTestovi na drogu i alkohol prije letenja za sve pilote u EU


Vlasti u Srbiji sprečavaju objavljivanje knjige Del Ponte?\nVlasti u Srbiji pokušavaju da spreče objavljivanje knjige bivše haške tužiteljke Karle del Ponte koja otkriva detalje akcionog plana za hapšenje haških begunaca Ratka Mladića i Radovana Karadžića, piše beogradski "Blic".\nKako tvrdi izvor ovog lista, nakon što su došle do rukopisa koji Del Ponteova čuva u tajnosti, vlasti u Beogradu strahuju da će objavljivanje knjige "Lov" koja se štampa u Italiji ugroziti napore na saradnji sa Haškim tribunalom, rad akcionog tima i srpskih tajnih službi.\n"Blic" piše da Del Ponteova u knjizi navodi kretanje Mladića i Karadžića, otkriva njihove pomagače, kao i detalje hapšenja bivšeg načelnika za bezbednost Generalštaba Vojske Republike Srpske Zdravka Tolimira uz tvrdnju da je on uhapšen u Beogradu, a potom\nprebačen u Republiku Srpsku.\nKako tvrdi izvor blizak Haškom tribunalu, vlasti Srbije uputile su pismo generalnom sekretaru UN Ban Ki Munu, predsedniku i glavnom tužiocu Haškog tribunala, zahtevajući od njih odlaganje izdavanja knjige "na pristojnu vremensku distancu".


BiH je usvajanjem novog Pravilnika o uslovima i korišćenju e-aukcije i o praćenju postupaka javnih nabavki, te donošenjem nove strategije i akcionog plana za razvoj sistema nabavki do 2020. godine, poboljšala stanje u toj oblasti, ali još nije uradila sve što treba.\n- Nabavke su posebno osjetljive na korupciju i potrebni su dodatni napori da ona bude spriječena. BiH u idućoj godini treba da nastavi da usklađuje zakonodavstvo, jača nadzornu ulogu Agencije za javne nabavke BiH za sprovođenjem novog Pravilnika o monitoringu postupaka nabavki i da procese nabavki učini transparentnijim poboljšanjem upotrebe sistema e-javnih nabavki. Mora i da uspostavi specijalizovane funkcije za javne nabavke unutar ugovornih organa - navedeno je u izvještaju.\nProcijenjena vrijednost ugovora zaključenih u postupcima nabavki je 5,02 odsto bruto domaćeg proizvoda u 2015. godini, što znači da se u toj oblasti obrće ogroman novac. Zbog toga do izražaja dolazi problem netransparentnih javnih nabavki na koji je upozoreno i u Strategiji razvoja javnih nabavki do 2020. godine koju je objavila Agencija za javne nabavke BiH. Nadležni su priznali da su veliki udio netransparentno dodijeljenih ugovora, neisticanje obavještenja za javne nabavke malih vrijednosti i neefikasno rješavanje žalbi najveće boljke u oblasti javnih nabavki u BiH.\n- Putem pregovaračkog postupka bez objavljivanja obavještenja zaključeno je 21,38 odsto ugovora - navedeno je u Strategiji razvoja javnih nabavki.\nVrijednost ugovora zaključenih bez objave obavještenja, odnosno u četiri oka, iznosila je 313,98 miliona KM, što je ipak za 613 miliona manje u odnosu na 2014. godinu. Na to je, kako su pojasnili u Agenciji za javne nabavke, uticao novi Zakon o javnim nabavkama ("Sl. glasnik BiH", br. 39/2014), čija je primjena počela u novembru 2014. godine.\nIzvršni direktor Antikorupcione mreže ACCOUNT Eldin Karić nije saglasan sa podacima koji su navedeni u izvještaju Evropske komisije, uz ocjenu da nije napravljen napredak u oblasti javnih nabavki u BiH.\n- Iako sam mislio da ne može biti gore, napravljen je korak unazad i mi ćemo uskoro izaći sa svojim podacima koji će pokazati pravo stanje kada je riječ o javnim nabavkama, a ono nažalost nije onakvo kakvo je predstavljeno - ukazao je Karić.\nNa regionalnoj konferenciji o efektivnoj kontroli svrsishodnosti javnih nabavki, koja je nedavno održana u Sarajevu, istaknuto je da su neadekvatan ili neefikasan sistem praćenja javnih nabavki jedna od uočenih slabosti.\nKad je riječ o BiH, istaknuto je da novi Pravilnik, usvojen u septembru kao temelj za proces praćenja postupaka javnih nabavki, ne prepoznaje procjenu svrsishodnosti, odnosno opravdanosti javne nabavke.\nIZVOR: Vebsajt Glas Srpske, Vedrana Kulaga, 12.12.2016.


VUČIĆ "Na mestu 'fabrike smrti' pevaćemo 'BOŽE PRAVDE'" - Nova Borba\nVUČIĆ "Na mestu 'fabrike smrti' pevaćemo 'BOŽE PRAVDE'"\n"Na mestu gde su ustaše pravile svoju "božju državu" ubijajući decu i ljude samo zato što su Srbi mi ćemo da pevamo "Bože pravde" i da pokažemo da umemo da sačuvamo svoj rod i mir", rekao je Aleksandar Vučić.\nVučić je nakon dolaska u Banjaluku uoči obeležavanja 75 godina od osnivanja koncentracionog logora Jasenovac, rekao da je naša pobeda to što ćemo biti ujedinjeni.\nOn je dodao da mu se čini da ćemo uvek imati dovoljno znanja i mudrosti da sačuvamo mir i svoj narod.\nPredsednik Republike Srpske Milorad Dodik istakao je da je današnji dan važan jer su u obeležavanju 75 godina od formiranja Jasenovca ujedinjeni Srbija i Republika Srpska, odnosno čitav narod.\n"U Jasenovcu je ubijeno 500.000 Srba i 200.000 pripadnika drugih naroda. Srbi se tu nisu našli slučajno, niti su bili kolateralna šteta, i to govori o tome da je logor napravljen s ciljem da uništava Srbe u poznatom projektu - jednu trećinu ubiti, jednu trećinu raseliti i jednu trećinu pokatoličiti", istakao je Dodik Tanjugu.\nPrema njegovim rečima, ubistvo trećine stanovništva srpske nacionalnosti u Hrvatskoj govori o tome da je to bio svirep plan i koliko je bilo usmereno protiv Srba samo zato što su bili drugi u odnosu na Hrvate.\n"Znamo da je prošlo mnogo godina i da je bivša Jugoslavija potisnula istinu o Jasenovcu. I na ovoj generaciji političara i državnika je da učine sve da se ta istina do kraja spozna i da o genocidu saznaju svi koji to nisu hteli ili mogli da saznaju prethodnih godina", naveo je Dodik.\nIskoro će u Donjoj Gradini početi državna manifestacija povodom obeležavanja 75 godina od početka genocida nad Srbima, Jevrejima i Romima u logoru NDH, Jasenovcu.


RTV\t25.10.2016 19:58\nOvogodišnji 71. po redu NBA karavan kreće večeras iz Klivlenda u novu pustolovinu. U njemu neće posle dve decenije učestvovati Tim Dankan, Kevin Garnet, Kobi Brajant... ali kada je srpska postava u pitanju promena u odnosu na prethodnu godinu neće biti.\nIsti akteri, samo godinu dana iskusniji u odnosu na početak ruki sezone, ovoga puta u drugačijim ulogama. Nikola Jokić nastavlja uspešnu misiju u dresu Denvera, Nemanja Bjelica spremniji počinje novu epizodu u Minesoti, dok Bobana Marjanovića čeka dokazivanje u redovima Detroita.\nMladi centar Nagetsa je zablistao u debitantskoj sezoni, izborio se za mesto u startnoj postavi, iz utakmice u utakmicu je punio sve više statističkih kolona. Proglašen je za trećeg najboljeg rukija, učestvovao je na Ol-staru, a onda sezonu zaokružio osvajanjem srebra na OI. Ove godine verovatno će se pomeriti na poziciju krilnog centra, zbog povratka Jusufa Nurkića, čuvaće ga brži igrači, nad kojima će imati bar visinsku prednost...\nNemanja Bjelica se u prvoj NBA epizodi mučio sa povredama i procesom prilagođavanja. Nije mu bilo lako da se snađe u prebrzom tempu, s obzirom na to da je kasno stigao u Ameriku. Ovog leta je zbog povrede propustio obaveze u nacionalnom timu, pa je imao više vremena da se spremi za novi ispit u dresu Vukova. Novi trener Tibodo mu je u pripremom periodu dodelio ulogu "šestog igrača", koju je koristio na pravi način.\nBoban Marjanović je u julu potpisao ugovor vredan 21 milion dolara sa Detroitom, gde će pokušati da se izbori za veću minutažu u odnosu na San Antonio. Prošle sezone se nije naigrao, ali je uvek pružao dobre partije kada je dobio priliku.\nTri meča na startu\nNovu sezonu otvoriće utakmica između Klivlenda i Njujorka, a drugi susret večeri odigraće Portland i Juta. Već na startu derbi će odigrati dva favorita za najviši plasman Golden Stejt Voriorsi i San Antonio.


(VIDEO)”Neću brinuti kada laboratorije i vlade budu krivično i građanski odgovorne za neželjena dejstva…”, francuski novinar Pascal Praud bez dlake na jeziku\nKampanja vakcinacije i dalje ne prestaje kao i ubeđivanje nadležnih da se svi građani vakcinišu radi sticanja kolektivnog imuniteta posebno sada kada vlada Delta varijanta virusa. Poznati francuski novinar Pascal Praud, izjavio je u njegovoj emisiji na CNEWS-u da će ljudi verovati nadležnima kada za neželjene efekte budu odgovorne farmaceutske kuće i izvršna vlast. On je jedan od veoma retkih novinarima koji postavlja pitanja koja nerviraju one koji zagovaraju vakcinaciju a informativni kanal CNEWS je najgledaniji takve vrste u Francuskoj a ima i nacionalnu frekvenciju.\nPosle godinu i po dana otkako vlada korona virus u svetu, činilo se da se konačno bliži kraj epidemiji. Nadležni u Francuskoj ipak i dalje apeluju da još nije vreme za opuštanje obzirom da je sve više maha zauzela Delta varijanta koja je zaraznija od klasične varijante korona virusa. Ističu da je poštovanje propisanih mera kao i vakcinacija jednako važna za suzbijanje virusa. Zato se na francuskim informativnim kanalima poslednjih dana samo govori o mogućoj obaveznoj vakcinaciji.\nZa sve ovo vreme bilo je dosta problema između naroda i zakona koji su odbijali da poštuju sanitarne mere na javnim mestima. Među njima su građani koji nisu verovali u virus, ali i oni kojima su dosadila silna zatvaranja, ograničenja kretanja, obaveza nošenja maski, nametanje vakcinacije punoletnih građana sada i dece. Zatim je nastupila zdravstvena propusnica koja je previše zakomplikovala ali ipak otvorila mnoge objekte.\nTagovi: krivično odgovaranje - nadležni - novinar - pascal praud - posledice - vakcinacija


Aplauz za „veliki uspeh nauke SAD“: Ruski naučnici začuđeni što je na Mesecu opet pronađena voda - 26.10.2020, Sputnik Srbija\nInformacije o prisustvu vode na osvetljenoj strani Meseca nisu novost, one su ruskim naučnicima poznate od 2010. godine, ali su američke kolege do poslednjeg... 26.10.2020, Sputnik Srbija\n20:48 26.10.2020 (Osveženo: 10:00 02.08.2021)\n„Članak koji sam pročitao govori o tome da je ovo otkriće u potpunosti u korist američkog programa 'Artemis' (u okviru kojeg je predviđeno slanje ljudske posade na Mesečevu površinu 2024. godine) Naravno, ni reči nema o tome da smo mi ranije objavili da voda može da se nalazi u supstanci koju osvetljava Sunce“, rekao je Mitrofanov.\nPrema njegovim rečima, to je otkrio još 2009. godine ruski instrument Lend, koji je nastao u saradnji sa Sjedinjenim Američkim Državama i montiran je na američkom mesečevom satelitu LRO. Međutim, američke kolege tada nisu verovale ruskim naučnicima.\n„Prvobitni američki koncept bio je u tome da se voda na polovima nalazi samo u konstantno neosvetljenim kraterima. Kada smo započeli eksperiment Lend na američkom LRO, videli smo znake prisustva vode - ne samo u neosvetljenim kraterima, već i na redovno osvetljenoj površini. Amerikanci su smatrali da tamo ne može biti vode, a mi smo je videli na tim mestima i napisali članak, koji je objavljen u časopisu 'Sajns'.\nMeđutim, kako je rekao, do sada je većina američkih naučnika imala stav da je prvobitno američko gledište tačno i da se voda nalaze u neosvetljenim kraterima.\n„Sada su u tom članku oni došli do velikog američkog otkrića, videli su da na osvetljenoj površini ima vode“, istakao je Mitrofanov.\nOn je dodao da, prema ruskim podacima, voda može da se nalazi gotovo na površini – ispod tankog sloja mesečeve supstance.\n„Još jedan veliki uspeh američke nauke, čestitam im“, prokomentarisao je naučnik saopštenje američke svemirske agencije „NASA“ uz ironiju.\nVoda pronađena na površini svetle strane Meseca /video/


Grad Zrenjanin - Industrijska zona ''Jugoistok'' - grade se pogoni ''Remondisa'' i ''Mere'', raste i ''kineski zid''\nPočetna / Industrijska zona ''Jugoistok'' - grade se pogoni ''Remondisa'' i ''Mere'', raste i ''kineski zid'' /\nIndustrijska zona ''Jugoistok'' - grade se pogoni ''Remondisa'' i ''Mere'', raste i ''kineski zid''\nKompanija “Remondis Medison”, koja se bavi sakupljanjem i transportom medicinskog otpada, proširuje proizvodne pogone u industrijskoj zoni “Jugoistok” i gradi novu halu u kojoj će se tretirati lekovi sa isteklim rokom trajanja, male laboratorijske životinje i narkotici. Vrednost investicije je 1,6 miliona evra, a novi pogoni podižu se na zemljištu površine 11.000 m2, odmah uz postojeću lokaciju.\nKompanija je osnovana u Zrenjaninu 2009. godine pod nazivom “Medikal Vest Disposal”, kada dobija i dozvolu za sakupljanje i transport medicinskog otpada. Četiri godine kasnije dobija dozvolu za tretman infektivnog otpada, a 2015. godine kompanija postaje “Remondis Medison”, članica grupacije sa 55.000 zaposlenih, koja u Nemačkoj poseduje najveći reciklažni centar na svetu. Godine 2016. kompaniji je uručena dozvolu za skladištenje farmaceutskog otpada.\nKompanija “Mera” d.o.o., investitor iz Zrenjanina, na površini kompleksa od 6.850 m2, gradi proizvodnu halu, upravnu zgradu, magacin i istovarnu rampu. Osnovana 1990. godine kao samostalna radnja za obavljanje privredne delatnosti elektro instalacija, izrade i opravke elektrotehničkih proizvoda, projektovanja i srodnih tehničkih usluga, 1994. prerasla je u preduzeće za inženjering, proizvodnju, održavanje i montažu merno-regulacione opreme i sistema automatskog upravljanja. Izvođač radova na objektu je zrenjaninsko preduzeće “MV Invest” d.o.o.\nU okviru industrijske zone “Jugoistok” podiže se i masivna betonsko-gvozdena ograda oko zemljišta na kom je predviđena gradnja pogona kineske kompanije za proizvodnju pneumatika “Lingong Tajr”. U javnosti već apostrofiran kao “kineski zid”, ovaj objekat, zbog svojih dimenzija, zahteva značajno angažovanje mehanizacije i radne snage. Biće dugačak oko 4 kilometra i visok 3 metra, a podiže se istovremeno na dve lokacije, na istočnoj i zapadnoj granici parcele. Trenutno se najintenzivniji radovi na gradnji zida odvijaju uz magistralni put Zrenjanin - Ečka - Beograd.


kancelarija njemačke Fondacije Konrad Adenauer u Crnoj Gori u saradnji sa Odborom za medjunarodne odnose i evropske integracije organizovala je okrugli sto na temu: “Crna Gora i Evropska unija - uloga i zadaci parlamenta u procesu evropskih integracija”. Njemačka iskustva i stavove o prespektivama procesa evropskih integracija Crne Gore i Zapadnog Balkana prezentovao je Hans-Joachim Falenski, dugogodišnji i uticajni savjetnik za spoljnu i bezbjednosnu politiku i evropske poslove u poslaničkom klubu vladajuće CDU/CSU koalicije u Saveznom pralamentu Njemačke. Skupu su prisustvovali genralni sekretar, predsjednik i potpredsjednik Odbora za medjunarodne odnose i evropske integracije, poslanici i saradnici raznih odbora i službi Skupštine Crne Gore kao i Pius Fischer, njemački ambasador u Crnoj Gori.\nCilj okruglog stola je bio da se, kroz razmjenu iskustava, doprinese boljem razumijevanju procesa odlučivanja Saveznog parlamenta Njemačke, unaprijeđenju bilateralnih odnosa parlamenata i institucionalnom jačanju Skupštine Crne Gore, kao temelju institucionalne demokratije.\nNa skupu je bilo riječi o aktuelnim izazovima sa kojima se Crna Gora suočava u procesu evropskih integracija i ulozi Skupštine Crne Gore u istom, kao i njemačkom viđenju aktuelnih izazova sa kojima se suočava Evropska unija.\nOkrugli sto u Skupštini Crne Gore su uvodnim riječima otvorili Henri Bohnet, direktor KAS-a za Srbiju i Crnu Goru i Miodrag Vuković, predsjednik Odbora za medjunarodne odnose i evropske integracije. U svom uvodnom izlaganju gost iz Njemačke g-din Falenski je poslanicima i službenicima Skupštine Crne Gore predstavio njemačka iskustva i odnos prema pitanju proširenja i novim kriterijumima za članstvo u Evropskoj uniji, nadležnostima njemačkog Parlamenta u podjeli vlasti kao i analizu bilateralnih odnosa država Zapadnog Balkana i članica Unije.\nKako bi doprinio boljem razumijevanju dva pralamenta Falenski je navodeći primjer nedavnog razmatranja preporuke za otpočinjanje pregovora Crne Gore za članstvo u EU detaljno opisao način i procedure donošenja odluka njemačkog Bundestaga. On je posebno istakao važnost Bundestaga u procesu donošenja odluka o daljem proširenju Evropske unije.\nInsistiranje Evropske unije da se progovori otpočnu sa najtežim poglavljima 23 i 24 Falenski je objasnio prethodnim lošim iskustvima koja je Evropska unija imala sa Rumunijom i Bugarskom. On je naglasio da je preporuka za otvaranje pregovora sa Crnom Gorom potvrda njene posvjećenosti reformama i naporima da se dostignu visoki demokratski standardi, ali da će period koji predstoji, kroz novouspostavljeni princip pregovaranja, sa sobom donijeti veliki broj izazova na koje treba adekvatno odgovoriti. U tom smislu Falenski je iznio i niz dobronamjernih preporuka Crnoj Gori koje su se odnosile na reformu pravosudja, radne uslove u Skupštini Crne Gore, kao i podizanje nivoa nadležnosti Odbora za evropske integracije zbog povećnog obima poslova i odgovornosti u predstojećem procesu.\nOdgovarajući na brojna pitanja učesnika okruglog stola Falenski je bio u prilici da se osvrne i na regionalne prilike, kao i na proces atlanskih integracija Crne Gore i prednosti koje državi donosi članstvo u NATO Alijansi.\nMiodrag Vukovic, Predsjednik Odbora za medjunarodne odnose i evropske integracije se u završnoj riječi na skupu zahvalio gostu na sveukupnoj podršci koju Crna Gora ima od strane Njemačke i izrazio nadu i očekivanje za uspješan nastavak te saradnje. On je takodje izrazio zahvalnost Fondaciji Konrad Adenauer na dugogodišnjoj uspješnoj sradnji u realizaciji brojnih zajedničkih projekata i iznio uvjerenje da će i ovaj skup kao i svi raniji doprinijeti unapredjenju rada Skupštine Crne Gore.


Pit Mondrijan - “Nova umetnost garantuje liniji i boji nezavisnu egzistenciju“ Istaknut\nPit Mondrijan - Kompozicija sa ovalom i planovima boja II\nKao propovednik svog utopističkog sna Pit Mondrijan uspostavlja neposredan odnos između umetnosti i društvenog poretka kada piše: “Nova umetnost garantuje liniji i boji nezavisnu egzistenciju u tom smislu da se njima niti ne vlada niti se one deformišu kroz pojedinačnu formu, i što njihove granice same obrazuju shodno svojoj vlastitoj prirodi. Tako će i društvo svakoj individui garantovati nezavisnu vlastitom karakteru homogenu egzistenciju“. Projektovanjem u materijalnoj sredini ubedljive slike stvarnosti tome može da doprinese umetnost.\nSvako prikazivanje objekta iz prirode za Pita Modrijana predstavlja narušavanje božanstvene čistote zakona kreacije, i zato apstrakcija predstavlja jedini način vere u univerzalne vrednosti. Primena apstraktnih, denaturalizovanih zakona umetnosti “ukloniće tužan izgled kuća, ulica i gradova, radost, moralna i fizička radost, radovanje onom zdravom raširiće se kroz suprotnosti odnosa, mera i boja, materije i prostora, koji se kroz odnos pozicija moraju naglasiti“.\nPročitano 2241 puta\tPoslednji put izmenjeno Sreda, 26 Avgust 2020 10:43\nViše iz ove kategorije « Vinsent van Gog - Autoportret Pjer Ogist Renoar - Na livadi »\nVi ste ovde: Home Paleta Pit Mondrijan - “Nova umetnost garantuje liniji i boji nezavisnu egzistenciju“


Radnicima Krušika knjižice overene do izbora | Društvo i ekonomija | Direktno\n19. 10. 2021. 08:10 12\nOn je podsetio da su sredinom prošle nedelje sva četiri sindikata održala zajedničku konferenciju za novinare na kojoj su još jednom ukazali na problem neuplaćenih doprinosa za PIO i zdravstveni fond, zbog čega prethodnih pet meseci radnici nisu mogli da se leče a među najugroženijima bili su oni sa hroničnim oboljenjima, koji su morali da plaćaju terapiju.\nPosle tog javnog istupa sindikalnih predstavnika, istoga dana reagovao je predsednik države Aleksandar Vučić. Oglasivši se sa izložbe naoružanja i vojne opreme „Partner 2021“, obećao je rešenje i knjižice su tri dana kasnije bile overene pa će zaposleni moći da koriste zdravstvene usluge – sve do izbora naredne godine.\nUkupno dugovanje za zdravstveni fond iznosilo je, prema ranijim računicama sindikata, oko 170 miliona dinara, a problem su ostali neuplaćeni PIO doprinosi.\nU sindikatima kažu i da je do uplate bar za zdravstvo moglo da dođe i ranije jer su se već mesecima obraćali kabinetu predsednika, premijerke, Ministarstvu odbrane i ministarki Dariji Kisić Tepavčević, ali da pomaka nije bilo sve dok nisu sazvali konferenciju za medije.\nU sindikatima nakon poslednjeg smanjenja broja zaposlenih, kada 11 radnika nije dobilo produženje ugovora o radu, a još 13 je otišlo iz firme po drugim osnovima, veruju da novih otpuštanja neće biti.\nRačuna se, kažu, na prirodni odliv kojim bi se do kraja 2023. broj ljudi sa sadašnjih 2.500 spustio na 2.000, dok poslovodstvo tvrdi da je optimalni broj oko 1.600 sa koliko je fabrika radila 2016. uprkos povećanom obimu posla iz ugovora koje je tada sklopila.\nIpak, obaveze Krušika prema radnicima nisu jedini teret fabrike. Tokom poslednjih nekoliko godina, nagomilali su se i dugovi prema dobavljačima i državi što uz višak zaposlenih sada opterećuje proizvodnju.\nZapošljavanje po spisku\nStariji radnici, koji nisu želeli da im se objave imena, tvrde da je od perioda koji se poklapa sa početkom saradnje Krušika i firme GIM, počelo neredovno izmirivanje obaveza ali i istovremeno nagli prijem novih radnika. „Po spiskovima koje su dostavljali lokalni političari, bez konkursa, dolazilo je u pojedinim periodima i po 150 novih ljudi, smeštani su na tavan, u garderobu, nije se znalo šta će raditi ni da li to umeju. Tako smo u jednom trenutku premašili 3.000 zaposlenih u fabrici“, tvrdi jedan od radnika Krušika.\nIzbori Radnici Krušik\nU Beogradu većina birača za opoziciju\n03. 12. 2021. 20\nPripreme za izbore ili uvod u građanski rat\n02. 12. 2021. 18


Ministarstvo: Udžbenik u kojem se Srbi nazivaju agresorima obiluje neistinama - mojKontakt portal - Radio Televizija Kontakt\nMinistarstvo: Udžbenik u kojem se Srbi nazivaju agresorima obiluje neistinama\nBy Davor Damjanovic / 15. 03. 2022.\nMinistarstvo prosvjete i kulture Republike Srpske najoštrije osuđuje tzv. dodatak udžbeniku istorije za deveti razred osnovne škole, autora Almire Bećirović i Nazima Ibrahimovića, kojeg je odobrilo resorno ministarstvo Tuzlanskog kantona, saopšteno je iz ovog Ministarstva.\n“Nedopustivo je da učenici u Tuzlanskom kantonu budu izloženi veoma nestručnim, tendencioznim i zlonamjernim stavovima o ratnim događajima na ovim prostorima i to kroz dodatak udžbeniku. Ovaj dodatak udžbenika istorije za deveti razred obiluje neistinama u kojima su Srbi predstavljeni kao agresori, a Bošnjaci kao jedini stradalnici. Ovako jednostranim stavom doprinosi se nerazumijevanju i podstiče netrpeljivost između naroda u BiH zbog čega ovom dodatku udžbenika nije mjesto u školama, niti smije da bude obavezan udžbenik u bilo kojem kantonu u Federaciji BiH“, rekla je ministar prosvjete i kulture Natalija Trivić.\nIstakla je da će Ministarstvo prosvjete i kulture zatražiti od Misije OEBS-a i predstavnika međunarodne zajednice u BiH da iskoriste svoj uticaj i zatraže hitno povlačenje ovog dodatka udžbenika iz škola na području Tuzlanskog kantona vodeći računa o konstitutivnosti tri naroda koji žive u BiH.\n“Ovakvi potezi obrazovnih vlasti Tuzlanskog kantona još jednom potvrđuju neophodnost uvođenja nacionalne grupe predmeta za učenike srpske nacionalnosti u Federaciji BiH na šta ćemo ponovo ukazati predstavnicima međunarodnih organizacija u BiH. Podsjećamo da učenici srpske nacionalnosti u Federaciji BiH, osim u Drvaru, ne izučavaju nacionalnu grupu predmeta, dok se nacionalna grupa predmeta prema nastavnim planovima i programima iz Federacije BiH izučava u dvedesetak škola u Republici Srpskoj”, naveli su iz Ministarstva.\nDodali su da će s obzirom na aktuelnu situaciju u Tuzlanskom kantonu još jednom zahtijevati da se djeci srpskih povratnika u FBiH omogući izučavanje nacionalne grupe predmeta, kako ne bi bili primorani na suočavanje sa neistinitim sadržajima iz ovog tzv. dodatka udžbeniku.\nLukač: Nema razloga za zabrinutost, ništa sporno u prisustvu EUFOR-a


U Francuskoj drugi krug lokalnih izbora, ključni test za Le Pen – Naši u svetu\nU Francuskoj drugi krug lokalnih izbora, ključni test za Le Pen\nObjavljeno 27/06/21 u 12:00\nU Francuskoj se danas održava drugi krug lokalnih izbora, koji se smatraju ključnim testom da li će anti-imigraciona krajnja desnica dobiti podršku uoči predsedničkih izbora sledeće godine.\nMarin le Pen, lider krajnje desničarske partije Nacionalni zbor, provela je deceniju pokušavajući da sa sebe skine reputaciju ekstremiste, zbog čega su njenu partiju zaobilazili brojni francuski birači, a ukoliko danas ne uspe da osvoji jedan od 14 regiona, to bi značilo veliki korak unazad za rebrendiranu partiju, naveo je AP.\nNiska izlaznost prošle nedelje u prvom krugu izbora od svega 33 odsto je posebno nanela štetu Nacionalnom zboru, a Le Pen se nada da će pobedom u nekom od francuskih regiona dobiti zamah za njenu predsedničku kampanju 2022. godine.\nNacionalni zbor nikada do sada nije osvojio ni jedan region.\nAnkete su ukazivale da partija Le Penove dobija “vetar u leđa”, sa legitimnim ambicijama da osvoji vlast u jednom ili više od kontinentalnih 12 regiona u Francuskoj, koja ima i prekomorske regione.\nMeđutim, AP navodi da je apatija prošle nedelje uticala na glasače Nacionalnog zbora – samo jedan region, na jugoistoku, stavio je partiju Le Penove ispred ostalih, dok je u drugim regionima bila pozicionirana na drugom mestu, ili niže.\nPartija je dominirala u prvom krugu prethodnih regionalnih izboria 2015. godine, ali je doživela krah u drugom krugu, kada su se glasači ostalih stranaka udružili protiv tadašnjeg Nacionalnog fronta, koji je promenio ime 2018. godine.\nNajveće šanse da osvoji regionalnu pobedu Zbor ima u jugoistoočnom regionu Provansa-Alpi-Azurna obala, gde je sedište Marsej.\nTamo je kandidat Nacionalnog zbora Tijeri Marjani u tesnoj trci sa aktuelnim predsednikom regionalnog veća, konzervativcem Renoom Muselijeom.\nRezultati izbora se očekuju večeras oko 20.00, a levičari trenutno drže pet od 12 regiona kontinentalnog dela Francuske, dok konzervativci drže sedam.\nFrancuskaIzboriMarin Le Pen\n“Hoćemo da se završi LOKDAUN”, masovni protest u LONDONU zbog restriktivnih mera: Ogorčeni smo i LJUTI!\nU Italiji prestaje zabrana otpuštanja uvedena zbog pandemije, sindikati traže da se produži


Da li je izgubljena „evropska bitka“ na Kosovu? - Istok\nDa li je izgubljena „evropska bitka“ na Kosovu?\nU kojoj mjeri je opozivom kosovske vlade Aljbina Kurtija Evropska unija izgubila transatlantsku bitku po pitanju budućnosti dijaloga o normalizaciji odnosa između Srbije i Kosova?\nEvropska unija, kao i neke njene zemlje članice, u individualnim naporima su pokušale da spriječe opoziv vlade formirane prije nešto više od mjesec i po dana, i to nakon četvoromjesečnih pregovora izbornih pobjednika – prvoplasiranog Kurtijevog Samoopredeljenja i drugoplasiranog Demokratskog saveza Kosova (DSK) Ise Mustafe.\nPrema saznanjima Radio Slobodna Evropa (RSE), njemački zvaničnici su imali posebnu ulogu proteklih dana u pokušajima da se ubjedi lider DSK Isa Mustafa da odustane od glasanja o nepoverenju Vladi, na čijem čelu je do, 25. marta, bio Aljbin Kurti.\nSva evropska angažovanja, koja su se intenzivno pojačavala kako se približavao trenutak glasanja, bila su neuspješna.\nDan uoči održavanja parlamentarne rasprave, ambasadori Njemačke i Francuske uputili su zajednički demarš Demokratskom savezu Kosova pozivajući ga da odustane od izglasavanja nepoverenja.\nNoć prije glasanja, u utorak, 24. marta, u kasnim satima, zajedničkim saopštenjem ministarstva inostranih poslova Nemačke i Francuske istakla su da je Kosovu potrebna stabilna i u potpunosti funkcionalna vlada kako bi se nosila sa krizom oko koronavirusa.\n„Zato pozivamo da se glasanje o nepovjerenju Vladi preispita ili odloži“, naveli su šefovi diplomatija Francuske i Nemačke.\nDa li SAD stoje iza rušenja Vlade Kosova?\nJedini koji se nisu otvoreno usprotivili opozivu kosovske vlade, bili su predstavnici zvaničnog Vašingtona. Američki ambasador na Kosovu Filip Kosnet se oglasio na socijalnim mrežama, izrazivši zadovoljstvo održavanjem sjednice skupštine na kojoj se glasalo o nepovjerenju Vladi Kosova. Ovu Kosnetovu poruku je podržao i podelio na društvenim mrežama, američki izaslanik za dijalog Kosova i Srbije Ričard Grenel.\nIzvestiteljka za Kosovo u Evropskom parlamentu, zastupnica Viola fon Kramon je proces opoziva Kurtijeve Vlade nazvala „autogol SAD na Kosovu“ koji će, prema njoj, imati istorijsku dimenziju.\nMajda Ruge, viša saradnica iz Evropskog savjeta za spoljne odnose sa sjedištem u Berlinu, smatra da se radi o o različitim političkim težinama na Kosovu.\n– EU se uključila kasno, a SAD već nedjeljama i mjesecima vrlo snažno guraju ovo pitanje – kaže za Radio Slobodna Evropa Ruge, ocenivši da SAD imaju jači uticaj i legitimitet na Kosovu u odnosu na EU.\n– U principu, teško je da EU postigne svoje ciljeve politike na Kosovu ako ih SAD aktivno potkopava i gura u drugom pravcu – zaključuje Ruge.\nIstražioci Uskoka su rano jutros upali u prostorije kompanije Drimia čija vlasnica je Ana Karamarko, supruga bivšeg potpredsjednika vlade i bivšeg šefa HDZ-a Tomislava Karamarka, ... Read More\nNEWER POSTU Švedskoj problemi: Škole i kafane rade, ljudi umiru, vlasti tvrde “sve je pod kontrolom”\nOLDER POSTJedina evropska država koja ne brine zbog pandemije virusa korona


London Beer Competititon: Zlato, srebro i najbolje pivo za Lepe Dečke iz Međimurja - Teleskop\nNa četvrtom izdanju prestižnog pivskog natjecanja London Beer Competition, održanom 17. ožujka 2021., pivovara Međimurski Lepi Dečki osvojila je čak tri srebrne medalje, zlatnu medalju i nagradu „Najbolje pivo 2021. po cijeni/kvaliteti”, što je samo još jedan dokaz globalne kvalitete međimurskih piva. Kako bi osvojili ove medalje, odabrane pive iz pivovare Međimurski Lepi Dečki morali su zadovoljiti tri vrijednosna kriterija, onaj kvalitete, cijene i ambalaže.\n„Iznimno smo ponosni na ovu važnu nagradu i priznanje našeg rada. Iz Londona nosimo četiri medalje i titulu najbolje pive u kategoriji cijene i kvalitete” rekao je vlasnik pivovare Međimurski Lepi Dečki Danijel Radek. „Stvaramo pivo koje kupac želi, koje je atraktivno, kvalitetno i u kojem se uživa, a to je prepoznala i industrija koja podržala i nagradila našu filozofiju.”\nPrethodna ObjavaSuverenist Ladislav Ilčić otkrio što ima zajedničko s Radimirom Čačićem: Obojica se ponosimo mojim sinomSljedeća ObjavaTomašević uvjerljivo vodi, HDZ-ov Filipović drugi, ali najveće iznenađenje je na trećem mjestu


Počele pripreme | M novine Sremski informativni portal\nM novine Sremski informativni portal > Sport > Počele pripreme\nU subotu 14. jula na stadionu u Hesni, okupili su se igrači, stručni štab, članovi uprave, navijači i simpatizeri Radničkog, koji su svi zajedno u dobrom i veselom raspoloženju i sa puno optimizma počeli pripreme za novo prvenstvo Srpske lige grupa Vojvodina 2018/19.\nI sedmu godinu za redom Hesnerci će igrati u Trećoj ligi, gde su u proteklim godinama bili jedan od najboljih klubova u Vojvodini. Radnički je u poslednjih šest godina u Srpskoj ligi dva puta osvojio treće mesto, jednom četvrto, peto, osmo i prošle godine 15.mesto.\nProšlo prvenstvo za Radnički bilo je jedno od najtežih i najneizvesnijih u dosadašnjoj istoriji kluba, dugoj 97 godina. Sa dva osvojena boda u jesenjem delu takmičenja, Radnički se nije predao. Srpska liga Vojvodina je proširena sa 16 na 18 klubova, tako su crveno-beli iz Hesne ostali u ligi.\nNovi trener Radničkog je Dragan Milošević, koji je vodio Mladost iz Bačkog Jarka, Cement iz Beočina i još nekoliko klubova. Pomoćnik mu je Petar Jeftić, a trener golmana je Vujaković Đorđe.\nOd igrača iz prošlog prvenstva u klubu su ostali. Herceg, Kremenović, Ćurko, Janković, Dragojević, Savičević, Žegarac, Vuletić, Volarević i golman Veselinović.\nTabor Radničkog napustili su: Vukmir, Skorupan, Šivoljicki, Stević, Simić, Savić, Ristić i Bajunović, Jević, Vujasinović, Ivanović, Stojisavljević, Kačar, Zgonjanin, trener Dragan Ivanović, trener golmana Obren Čučković\nJesenji deo prvenstva počinje u subotu 18. avgusta, a završava se u subotu 25. novembra. Ambicije Radničkog u ovom prvenstvu su konsolidacija i stabilizacija kluba uz forsiranje mladih igrača, s’ obzirom na to da se u toku sledeće godine planira izgradnja gradskog stadiona koji će se nalaziti na mestu sadašnjeg.\nPotrebno je istaći da će se omladinska ekipa FK Radničkog takmičiti u Ligi Vojvodine. Omladince će sa klupe predvoditi iskusni i provereni trener Neđa Vuković. FK Radnički će pripreme obaviti u svom gradu, gde će na raspolaganju između ostalog imati atletski stadion i gradski bazen.\nZa sada su zakazane prijateljske utakmice: u Salašu Noćajskom sa Budućnosti 21. jula, u Laćarku će Radnički gostovati 25. jula povodom seoske slave i tako uveličati seosko slavlje, u Hesni se igra sa Železničarom iz Pančeva 1. avgusta i sa Vojvodinom iz Novog Sada (omladinci) 11. avgusta.\nKlub uskoro slavi 100 godina uspešnog rada i postojanja. U susret jubileju planira se izgradnja novog stadiona i pratećih infrastrukturnih objekata. Najlepši poklon navijačima Radničkog za vredan jubilej, bio bi plasman u Prvu ligu Srbije, rang takmičenja gde Hesnerci nisu do sada nikada igrali.\nTagovi: fudbal, Radnički, Sport, Sremska Mitrovica


poreska uprava Archives - Страница 2 од 2 - PPmedia\nSektor poreske policije je, u periodu od januara do oktobra 2018. godine, podneo nadležnim tužilaštvima 1.168 krivičnih prijava protiv 1.573 lica za učinjenih 1.345 krivičnih dela, pri čemu je izbegnut porez u iznosu od 8,4 milijarde dinara, a 121 lice je lišeno slobode. U prvih 10 meseci ove godine, Sektor poreske policije je identifikovao 153 […]\nadminpp033 Нема коментара 6 новембра, 2018 4:01 pm\nNovoosnovana računovodstvena komora Srbije tražiće na današnjem sastanku u Vladi Srbije hitno odlaganje primene novog obrasca o pregledu obračuna PDV. Razlog je, kako ističu u ovom strukovnom udruženju, to što je obrazac neprimenjiv u poslovnoj praksi, kao i poreskom postupku, i koji će “kao takav uvesti računovođe u poreski prekršaj, znatno uvećati troškove rada, istovremeno […]\nadminpp033 Нема коментара 11 јуна, 2018 9:18 am\nPoreska uprava Srbije najavila je da će biti dodatno pojačane kontrole evidentiranja prometa preko fiskalnih kasa, u cilju borbe protiv sive ekonomije. Kako se navodi, za devet meseci 2016. godine, inspektori Poreske uprave kontrolisali su evidentiranje prometa preko fiskalnih kasa kod 6.106 obveznika, a kontrolisan je i radno-pravni status radnika u tim objektima. “Zbog utvrđenih […]\nadminpp033 Нема коментара 12 октобра, 2016 11:10 am\nKirija od 200 evra uz ugovor o zakupu skače na 240\nPodstanari koji plaćaju mesečnu kiriju 200 evra, ukoliko nemaju ugovor o zakupu, mogu da računaju da će im gazde po tom osnovu od jeseni najverovatnije podići cenu zakupa na oko 240 evra, budući da poreznici od tad najavljuju stogu kontrolu vlasnika stanova koji zarađuju na izdavanju nekretnina. Ukoliko stanodavci budu uredno sklapali ugovore o zakupu […]\nadminpp033 Нема коментара 15 јула, 2016 8:53 am


Mnogo hteli, malo započeli | Nova Ekonomija\nGodinu dana Vlade Srbije - najslabiji rezultati u ekonomiji\n15.09.2013. Katarina Preradović 0\nu zemlju do sada ušlo 400 miliona evra, inflacija je do sada 2%, stopa nezaposlenosti 24,1%\nČekali smo mesecima unazad dve stvari – da se porodi rekonstruisana vlada i da ova dosadašnja bar započne poslove koje je obećala. Ako i prihvatimo, ali samo delimično, da svaka nova vlada obično u pobedničkom poletu i zanosu izobećava svašta što ne može da ispuni, kritičari je ipak posle hvataju za reč. Obva dosadašnja nije se proslavila: fiskalni deficit nije prepolovljen, zaduživanje je ubrzano, nezaposlenost nije smanjena. Strane investicije verovatno upola manje od obećanih. Budući rezultati zavisiće od stabilnosti i trajanja rekonstruisane vlade, ali i od čvrstog dogovora da se ide na krupne reforme\nNove ministre finansija i privrede - Lazara Krstića i Sašu Radulovića, čeka gotovo ništa lakši posao od onog koji je pre godinu dana sačekao Mlađana Dinkića. Prazna kasa i potreba da se zaduži za dodatne dve milijarde evra pod nepovoljnim kamatama od 7 do 7, 5 odsto kako bi obezbedio redovnu isplatu plata i penziju, prvi su zadaci za mladog Krstića, a prvi pravi test za njega je krojenje budžeta za 2014. godinu, sa zadatkom da fiskalni deficit obori za barem dva odsto bruto društvenog proizvoda.\nNi novom ministru privrede neće biti ništa lakše. Naprotiv, sve oči su uprte u njega, jer se očekuje da brzo smanji stopu nezaposlenosti, obezbedi veće strane direktne investicije i završi jedva započeto restrukturiranje državnih preduzeća. Ovoliko nasleđenih problema govori u prilog tome da je u prethodnih godinu dana Vlada Srbije najslabije rezultate ostvarila upravo na polju ekonomije. Daleko uspešnija bila je u razvezivanju kosovskog čvora i povezano sa tim, u napretku u evrointegracijama.\n„Najveći deo ekonomskih obećanja Vlada Srbije nije ispunila u prethodnih godinu dana, ali su ipak ostvareni neki pomaci. Deo razloga za nedovoljne rezultate leži i u tome što su davana preoptimistična obećanja, odnosno postavljani nerealni ciljevi, a deo u nedostatku konsenzusa unutar Vlade da se ide na ozbiljnije, suštinske reforme", ovako Milojko Arsić, profesor na Ekonomskom fakultetu u Beogradu i urednik Kvartalnog monitora za Novu ekonomiju sumira jednogodišnji učinak vladajuće koalicije, napominjući da pomaci nisu ni približni obećanim, ali ne ni toliko loši u uslovima krize i recesije u celoj Evropi.\nSa njim se slaže i ekonomista Ljubomir Madžar, tvrdeći da ni ova, kao ni većina prethodnih vlada, nije ispunila ni približno sve što je obećala, ali je, kako kaže, uglavnom zakoračila u dobrom pravcu.\nAko se prisetimo konkretnih obećanja od pre godinu dana, prvo u oči kao neostvarivo, upada ono o prepolovljavanju fiskalnog deficita iz prethodne godine- sa preko sedam na svega 3, 6 odsto BDP-a.\n„Jasno je da će se deficit smanjiti najviše za jednu trećinu u odnosu na prošlogodišnji, a verovatno samo za jednu četvrtinu i da će iznositi oko 5, 5 odsto BDP-a. Naravno, mogao je deficit biti više smanjen da su štedeli više, ali očito oko toga nije bilo konsenzusa u vladajućoj koaliciji, pa mere nisu bile u skladu sa postavljenim ciljem", objašnjava Arsić, napominjući da je visina deficita diktirala i dalje zaduživanje. Tako još jedno obećanje, da će se smanjiti brz tempo zaduživanja Cvetkovićeve vlade, ne samo da nije ispunjeno, već je i ubrzana dinamika zaduživanja. Arsić podseća da je javni dug porastao čak za 20 odsto u poslednjih godinu dana, što je delom posledica nasleđene prazne kase, a delom i izbegavanja oštrijih mera za smanjenje budžetske rupe.\nI Madžar kaže da se kod trenda rasta javnog duga ne vidi nikakav zaokret, jer je Dinkić konsolidaciju budžeta izvršio velikim zaduživanjem. Veruje da će i rekonstruisana vlada morati da se „debelo" zaduži do kraja godine, a pošto nam dug raste velikom brzinom, to postaje ozbiljan problem kako za otplatu, tako i za privlačenje stranih investitora, koji neće da ulažu u takve zemlje. „Ako nam se javni dug otrgne kontroli, teško ćemo ga oboriti i u narednim godinama i to može biti pogubno za zemlju", pesimističan je Maždar, napominjući da je zaustavljanje zaduživanja i trenda rasta duga jedno od većih neispunjenih obećanja nove vlasti.


Dodik: BiH i RS pred teškim izazovima, prijeti raspad BiH - Opcija\n10-12-2021 Pocetna, Vijesti\nBANJALUKA – Srpski član Predsjedništva BiH obraćajujući se poslanicima u Narodnoj skupštini Republike Srpske rekao da ne želi bolji aranžman samo za Srpsku, nego i za BiH.\n“Od suštinskog značaja za BiH i RS je postavljati teška pitanja, jer se suočavamo sa velikim izazovima. Ako ne riješimo ove izazove, prijeti opasnost da će se BiH raspasti, a da će Srpska krenuti ka uzlazu”, rekao je Dodik.\nDodik se pita da li svi narodi imaju pravo promišljati i imati budućnost.\n“Da li mali narodi imaju pravo da odlučuju o sebi ili da prihvate druge države što odlučuju”, rekao je Dodik.\nKaže da više nego ikada treba razumjeti i imati potreban razum da današnje stanje ne ode u sukobe koje ništa ne rješavaju.\n“U Srpskoj smo pokrenuli pregled prenosa nadležnosti da bismo dobili analizu stavki u kojima BiH pomaže i odmaže. BiH ide u pravcu na koji i nismo pristali”, istakao je Dodik.\nDodaje da je ključno da će ubuduće postojati unutrašnji sistem koji se uspostavlja Ustavom BIH.\n“Zašto ne možemo da imamo ono što smo potpisali? Jedan za drugim mijenjaju se nadležnosti u korist BiH i ne primjećujemo da je iko zbog toga zabrinut. Tako možemo odgovoriti na pitanje o opstanku i izlasku. Neka poslušaju stavove koji zagovaraju vraćanje nadležnosti enitetaima”, rekao je Dodik.\nSmatra da se neće uvijek dobiti ono što žele, ali da ne znači da treba da odustanu.\n“Narod će na referendumu, nakon rasprave, odlučiti o novom Ustavu RS”, istakao je Dodik.\nDodik: Nosioci suvereniteta su entiteti a ne BiH\nNosioci suvereniteta u BiH su entieti a ne dejtonska BiH, rekao je Milorad Dodik, srpski član Predsjedništva BiH, na posebnoj sjednici NS RS o vraćanju prenesenih nadležnosti.\nOn je rekao da prenos nadležnosti nastao sporazumom entiteta ne predstavlja amandmane na Ustav BiH, što je, kako je istakao, ustvrdio i u Ustavni sud BiH kada je u svojim odlukama naglasio da nema nadležnost da utvrđuje da li je osporeni akt suprotan Ustavu BiH.\nCitirao je profesora Kasima Trnku koji je, kako je naglasio, zaključio da dejtonski Ustav predstavlja diskontinuitet u odnosu na prethodnu BiH jer procedura izmjene ustava u Dejtonu nije urađena u skladu procedurama prethodnog ustava Republike BiH.\nDodik je rekao da je ključna odredba Ustava BiH 3.3.A koja kaže da sve vladine funkcije i ovlaštenja koja nisu izričito definisana u Ustavu BiH pripadaju entitetima, i rekao da je ovo osnova za inicijativu o vraćanju nadležnosti na nivo entiteta s BiH.\nRekao je da je prvi stub Ustava odredba da Srbi, Hrvati i Bošnjaci zajedno s ostalim i građanima BiH čine BiH, a drugi stub je da BiH čine dva entiteta, što, po njemu, kako kaže, znači da su RS i FBiH sastavnice, a BiH nema nikakvo određenje u smislu državnog uređenja.\nCitirao je američkog zvaničnika iz klintonove administracije Sendija Bergera da Bošnjake treba nagovoriti da dozvole odvajanje RS ako ih ne uspiju ubijediti o potrebi ostanka u zajedničkoj državi i naglasio da su to zvanični dokumenti Stejt departmenta.\nDodik: Ovakve Oružane snage samo trebaju NATO-u\nOn je naveo odredbu Ustava BiH da odredba o nedozvoljavanju prelaska vojska entiteta s teritorije jedne na drugi entitet jasno pokazuje da po Ustavu BiH postoji entitetska vojska, te je naglasio da ovo nije poštovano.\nDodik je naglasio da je sljedeći korak zaključak da nema konstitutivnih naroda i da bi na taj način lakše mogli BiH predati muslimanima. Citirao je Nikolasa Brnsa, visokog američkog zvaničnika, koji mu je, kako tvrdi, rekao da Srbi treba da budu nacionalna manjina u BiH a da BiH pripada bošnjačkom narodu.\nDodik je rekao da formiranje Oružanih snaga BiH nije urađeno na ustavan način, te da su jednine ustavne vojne formacije entitetske vojske. On je istakao da se postavlja i pitanje smisla uspostavljanja Oružanih snaga BiH, ako se zna da bi se ona raspala istog trenutka kada bi došlo do rata s susjedima, slično kao što se raspala Jugoslovenska narodna armija.\nNaglasio je da ovakve Oružane snage samo trebaju NATO-u, te da se postavlja pitanje da li je njihova stvarna svrha za unutrašnju upotrebu, posebno ako Srbi i Hrvati idalje ne budu mogli da popunjavaju kvote koje im pripada.\n“Ako smo imali pravo da damo saglasnost, imamo pravo da ih povučemo. Moja je sugestija da se povučemo i da ostavimo rok od šest mjeseci da se pokuša postići neki dogovor”, rekao je on i dodao da mora postojati uvjerenje da OS nikad neće postati muslimanske oružane snage.\nPrecizirao je da danas treba povući saglasnost, ali da to ne znači da će odmah doći do njihovog ukidanja, i ostavio je mogućnost za razgovor o smanjenju broja pripadnika.\nAko ne dođe do dogovora, Dodik je rekao da treba onda ponovo razmotriti uvođenje Vojske RS.\nGovoreći o mogućim mjerama protiv RS Dodik je rekao da neki prizivaju sankcije.\n“Ovaj narod nema šta da se brine. Dozvolite nam da se poltičkim sredstvima borimo za svoja prava čak i ako budemo napadnuti. Nikakvo vojno zauzimanje RS ne znači da je ona izgubljena. Rat nije opcija i želio bih da to odbaci ovaj parlament”, rekao je Dodik.


Izvor: SrbijaDanas.com, 06.Maj.2021, 22:21\nOčigledno je trenutno prisutan neki svojevrsni "stampedo" protiv Partizana.\nOtišao je Takuma Asano iz Partizana pre šest dana, a kontroverze u ovom slučaju i dalje ne prestaju i sigurno će još dugo privlačiti pažnju ovdašnje fudbalske javnosti. Predsednik Partizana Milorad Vučelić u razgovoru za "Novosti" tvrdi da je klub iz Humske maksimalno izigran u ovoj situaciji i da Japanac neće uspeti u ostvarenju svojih namera.\n- Cela ta priča sa Asanom je čista prevara! Pretpostavljam da se radi o dogovoru Japanca sa nekim klubom koji želi da ga angažuje, a po svemu je potpuno jasno da on nije imao nijedan osnov ni po našim, ni po zakonima UEFA, da uradi to što je uradio. U svemu ovome je...


petak, 23 oktobar 2020 12:37\nponedjeljak, 19 oktobar 2020 11:57\nU Herceg Novom je proteklog vikenda počela Dječija opštinska liga u malom fudbalu, u organizaciji „Polino sporta“ i pod pokroviteljstvom Opštine Herceg Novi.\nsrijeda, 14 oktobar 2020 19:25\nPrivremeno se mijenja režim saobraćaja u ulicama Njegoševoj, Save Kovačevića i Braće Grakalić, na potezu od raskrsnice Njegoševe ulice sa Ulicom Mića Vavića (zgrada „Novljanke“) do raskrsnice ulica Braće Grakalić i Branka Ćopića, na način da se zabranjuje saobraćaj za sva vozila. Režim izmjene saobraćaja se odnosi na vremenski period od 19.30 do 21h, u srijedu 14. oktobra. Rješenje je donijeto radi nesmetanog i bezbjednog prolaska teretnog motornog vozila i ukrcaja radne mašine sa gradilišta ispred zgrade Opštine Herceg Novi.\npetak, 09 oktobar 2020 16:08\nU paviljonu Gradske muzike, u subotu, 10. oktobra sa početkom u 19h, biće upriličena izložba fotografija „Lavovi Svetog Marka“ autora Nenada Mandića, obaviještavaju iz Sekretarijata za kulturu i obrazovanje i pozivaju zainteresovane da prisustvuju ovom događaju.\nčetvrtak, 01 oktobar 2020 14:38\nIz Sekretarijata za kulturu i obrazovanje saopštavaju da je Ministarstvo kulture Crne Gore obrazovalo projektnu grupu za izradu Ekstenzije nominacije za upis tvrđave Forte Mare na UNESCO listu, u okviru nominacije Venecijanskih utvrđenja od XVI do XVII vijeka.


VUK VUČETIĆ: Novi programi na katedri za novinarstvo i politikologiju - Citaj Filter\nVUK VUČETIĆ: Novi programi na katedri za novinarstvo i politikologiju\nKatedra za novinarstvo i politikologiju na Filozofskom fakultetu Univerziteta u Istočnom Sarajevu pripremila je u okviru modernizacije dva nova studijska programa – Novinarstvo i odnosi s javnošću, te Politikologija i međunarodni odnosi.\n“Vjerujemo da će ovaj novi atraktivni, unaprijeđeni studijski program privući veliki broj mladih ljudi koji se u budućnosti vide kao stručnjaci za odnose s javnošću, PR savjetnike i slično”, rekao je Vučetić Srni.\nO dostupnim studijskim programima zainteresovani se mogu informisati na “Instagram” nalogu “novinarstvoipolitikologija”, te postaviti dodatna pitanja u vezi sa uslovima upisa, načinu polaganja prijemnog ispita i slično.\n“U planu je potpisivanje sporazuma sa ambasadama i drugim javim institucijama u kojima će studenti politikologije i međunarodnih odnosa moći da obavljaju praksu”, precizirao je Vučetić, a najavio je da bi na Filozofskom fakultetu uskoro trebalo da bude pokrenut studentski onlajn radio “Radio filozofski”.\nPrethodna Pravni fakultet Univerziteta u Istočnom Sarajevu intenzivira studentsku praksu\nSledeća NINKOVIĆ: Porodica je održala srpski narod


Dveri Aranđelovac: Vlast nastavlja sa represijom – Двери\n3. септембра 2019. Ostavite komentarLokalne vesti\nOpštinska organizacija Dveri Aranđelovac najoštrije osuđuje današnje privođenje predsednika SNP „Naši“ Ivana Ivanovića.\nDok opštinska vlast SNS-a na čelu sa Bojanom Radovićem i raznim gradskim starletama ne reaguje na to što kamioni JKP „Bukulja“ svakodnevno prosipaju stotine kilograma đubreta po aranđelovačkim ulicama, smeta im kada dobiju isti takav odgovor ispred zgrade opštine.\nCelokupna aranđelovačka opozicija mesecima unazad ukazuje na problem prosipanja đubreta od strane neispravnih kamiona JKP „Bukulja“, ali očigledno je da ovu nesposobnu i korumpiranu vlast ne interesuje da reši postojeći problem.\nMi ćemo se, zajedno sa kolegama iz opozicije, i dalje boriti da sprečimo dalje propadanje Aranđelovca od najvećeg zla i pošasti koje je moglo pogoditi naš lepi grad, a to je vlast Srpske napredne stranke na čelu sa Bojanom Radovićem.\nAranđelovacBojan RadovićJKP BukuljaLokalne vestiSNS


Snimak srušenog dela bicistikličke staze u Rio de Žaneiru, 21. aprila 2016.\nDve osobe su poginule u četvrtak u Rio de Žaneiru kada se srušila novoizgrađena biciklistička staza, što je dodatno oštetilo ugled grada kao domaćina Olimpijskih igara.\nGradski zvaničnici izjavili su da se verovalo da je treća osoba nestala nakon što je džinovski talas udario u stenovitu uzbrdicu, što je povuklo 50 metara mosta na kojem je biciklistička staza, nakon čega se on srušio na stene i u more.\nIncident na bicikističkoj stazi Tim Maia je najnoviji u seriji problema koji podrivaju pripreme za Olimpijske igre u avgustu, uključujući pojavu zika virusa, politička previranja koja prete smenjivanjem predsednice Dilme Rusef.\nTragedija se dogodila istog dana kada je Olimpijski plamen upaljen u Grčkoj i počeo svoje putovanje koje će trajati 15 nedelja do Rio de Žaneira. Poslednji nosilac baklje uneće je na stadion Marakana tokom ceremonije otvaranja 5. Avgusta.


Trišić-Babić primila delegaciju ambasade SAD-a - Klix.ba\n8.2.2010. u 18:35\nZamjenica ministra vanjskih poslova Bosne i Hercegovine Ana Trišić- Babić primila je danas u posjetu delegaciju Ambasade Sjedinjenih Američkih Država u BiH koju je predvodila šefica Političkog odjela Ambasade Elise Kleinwaks, saopćeno je iz MVP-a BiH.\nZamjenica ministra Trišić-Babić informirala je sagovornike o aktivnostima koje BiH poduzima kada je u pitanju približavanje NATO-u te istakla da je pitanje reformi od ključnog značaja za ovaj proces.\nTakođer je informirala sagovornike da je preuzela ulogu predsjednice NATO koordinacionog tima Vijeća ministara BiH te o poduzetim aktivnostima na organizacionom jačanju ovog tijela veoma bitnog za NATO integracije.\nNaglasila je značaj komunikacije s javnošću i educiranja građana BiH o svim beneficijama koje za BiH i njene građane donosi članstvo u NATO-u i Evropskoj uniji.\nZahvalila je za dosadašnju pomoć i podršku SAD-a našoj zemlji i MVP-u BiH te izrazila očekivanje da će se ona nastaviti i u budućnosti.\nŠefica Političkog odjela Kleinwaks je istakla da je komunikacijska strategija veoma važna kako bi se građanima BiH poslala jasna poruka da članstvo u EU i NATO-u ne donosi samo sigurnost već i strane investicije, ekonomski napredak i sve druge koristi bitne za život običnog čovjeka.\nIstakla je da SAD želi biti partner BiH i vidjeti napredak naše zemlje prema EU i NATO-u, ali da bi to postigla BiH mora provesti neophodne reforme.\nU tom smislu posebno je istaknuta potreba rješavanja pitanja vojne imovine, uništavanja viškova naoružanja i municije te donošenje odluke o slanju vojnika u Afganistan u okviru ISAF misije.\nTakođer je istakla da su SAD spremne nastaviti pružati podršku našoj zemlji kako bi se ova i druga pitanja riješila te da je pozivom da BiH 2012. godine bude domaćin medicinsko-evakuacijske vojne vježbe NATO-a pokazano da SAD imaju vjeru u BiH i njene Oružane snage.\n"Međunarodne institucije nisu ocijenile protivustavnim zakon o referendumu"\n08.02.2010. u 18:42\n08.02.2010. u 18:19


KBC Banka ad - Beograd Net\nKBC Banka je perspektivna, efikasna i pouzdana finansijska organizacija sa izvanrednim rastom i odlicnim potencijalom.\nKBC Banka je clanica KBC Grupe vodeceg finansijskog koncerna u Evropi. KBC Grupa je prisutna na više od 35 trzišta širom sveta, ima preko 57000 zaposlenih koji brinu o preko 12 miliona klijenata.\nBankarsko-osiguravajuca grupacija KBC je geografski fokusirana pretezno na Evropu i nudi usluge stanovništvu i malim i srednjim preduzecima.\nTokom poslednjih nekoliko godina, KBC grupacija je izgradila vodecu poziciju na dva domaca trzišta: Belgije, Centralne i Istocne Evrope i Rusije. Kupovinom sto odsto akcija A banke, od juna 2007. godine prisutna je i na trzištu Srbije. Promenom imena u Agenciji za privredne registre, A Banka je od 6. marta 2008. godine registrovana pod novim imenom – KBC Banka ad Beograd.\nDolaskom novog vlasnika, KBC Grupe, KBC Banka je unapredila svoje poslovanje u svim segmentima. Ekspanzija poslovne mreze, snazan finansijski rast, novi visokoobrazovani kadrovi i novi proizvodi i usluge samo su jedan deo uspešno okoncane integracije u KBC Grupu.


BBC: BiH ima alarmantnu stopu nezaposlenosti mladih – STUDOMAT.ba\nJednostavan trik za bolje pamćenje\nStipendije za master i doktorske studije u Pekingu\nBBC: BiH ima alarmantnu stopu nezaposlenosti mladih\nIpak, zbog sporazuma zemlja tapka u mjestu, ocjenjuje BBC i navodi da prosječna mjesećna plaća u BiH iznosi 400 eura. Oni rijetki koji imaju posao su sretni, navodi se u tekstu i dodaje da BiH ima “najvišu stopu nezaposlenosti mladih na svijetu”, gdje šest od deset osoba ne može da nađe posao, prenosi Dnevni avaz.\nNo, sve etničke grupe jedinstvene su u jednom – krive političare. Optuženi su za nepotizam, korupciju i lošu privatizaciju, a primaju plaće četiri puta veće od prosječne, ocjenjuje BBC.\nU međuvremenu, navodi se u tekstu, nepohodno je donijeti važne odluke koje se tiču ekonomije, zdravstvenog sistema, čak i rodnih listova, jer se etnički politički lideri u BiH rijetko dogovore oko nečega. BBC primjećuje da je suštinski problem za građane što bh. političari rijetko postižu dogovor oko bilo čega.


Povampireni fašizam na delu: MUP RS vraća u službu logorske čuvare iz rata! – Magazin Plus\nHome/Povampireni fašizam na delu: MUP RS vraća u službu logorske čuvare iz rata!\nKolegij Ministarstva unutrašnjih poslova Republike Srpske (MUP RS) umjesto upisa nove klase polaznika Policijske akademije, ove godine svoje redove popunit će decertificiranim policajcima, potvrdio je jučer u Banjaluci ministar unutrašnjih poslova RS Radoslav Jovičić, javio je dopisnik agencije Anadolija (AA).\nU odgovoru na pitanje novinara agencije Anadolija Jovičić je potvrdio da je riječ o bivšim policajcima kojima su pripadnici Međunarodnih policijskih snaga u BiH (IPTF) koncem devedesetih godina oduzeli certifikat za rad zbog njihovog učešća u ratnim dešavanjima na prostoru RS.\nMeđu njima, podsjećamo, nalaze se i oni koji su bili čuvari u logorima na području opštine Prijedor, ili su učestvovali, u nezakonitom zatvaranju, mučenju i progonima nesrpskog stanovništva u drugim gradovima današnje RS.\nJovičić je odluku o njihovom vraćanju na posao obrazložio činjenicom da prema Zakonu o radu u policiji RS „pravo na posao imaju sva lica koja dokažu da nisu krivično gonjena“.


Grobari "old school" – Crno-bela Nostalgija\ncbnostalgija - 29. decembra 2012. 29. maja 2019.\nPartizanova navijačka armija je u bivšoj državi, Jugoslaviji, sigurno bila najbrojnija. Partizan je pre svega bio sportski klub, kojem su ljudi prilazili zbog majstorstva njegovih sportista i otvorenosti za sve ljude. Partizan nikada nije potezao primitivne „argumente“ nacije, vere ili politike kako bi privukao navijače, niti je ikada bio klub koji je naknadno tumačio i krojio istoriju. Danas, kada je navijački pokret svuda u svetu, pai kod nas, dobrim delom postao sam sebi svrha, sa nostalgijom se sećamo starih vremena kada se na stadion dolazilo samo zbog Partizana.\nPodsetimo se sa kakvom strašću se nekada, tokom šezdesetih i sedamdesetih godina prošlog veka navijalo za „crno-bele“ putem slika koje su pred Vama…\nFoto arhiva – Darko Ljubanović\nAnonymous 31. decembra 2012. at 11:49\nPoslednja slika derbi 7. maj 1978. i naša pobjeda od 3-2. Na transparentu piše: Parni valjak neka valja, navijači iz Pljevalja.


Novi bodovi u "Mozzart" dresovima - Smedia\nNovi bodovi u "Mozzart" dresovima\nKakav vikend za FK Jedinstvo iz Novog Bečeja! Uoči utakmice sa rivalima iz Vršca u 5. kolu Vojvođanske lige Istok, fudbalere iz ovog mesta u svlačionici sačekala je nova oprema! Donacija kompanije "Mozzart" za podsticaj i vetar u leđa. Ovaj tim svojim zalaganjem i predlozima sugrađana predstavio se kompaniji "Mozzart" koja je novobečejske crveno-bele uvrstila u svoju akciju „Novi dresovi za nove šampione“. Pobeda u 5. kolu Vojvođanske lige Istok od 2:0 bila je samo potvrda dobrog rada i nove energije koja je dodatno motivisala tim.\nViše od sto godina u ovom mestu igra se fudbal, a pod sadašnjim imenom klub je osnovan 1927. dok je prva fudbalska utakmica u Novom Bečeju odigrana skoro 20 godina ranije. Duga tradicija krasi FK Jedinstvo, mnogi...


Otpočela saradnja Muzičke škole “Vlado Milošević” sa školom iz Poljske – Novosti Plus\nDešavanja Kreativno Kultura Muzika Poslednje vijesti\nDamir Jovanić, direktor banjalučke Muzičke škole “Vlado Milošević”, rekao je da današnji koncert sa učenicima muzičke škole prvog stepena “Tadeuša Seligovskog” iz Ščećina u Poljskoj predstavlja početak njihove saradnje. Jovanić je istakao da će putem koncertnih aktivnosti banjalučki učenici proširiti znanje i prijateljske veze, napominjući da će u okviru ove saradnje učenici iz Banjaluke ići u Poljsku i obrnuto.\n“Današnji program biće raznovrstan, od klasične do tradicionalne muzike oba naroda”, rekao je Jovanić novinarima u Banjaluci prije zajedničkog koncerta učenika muzičkih škola iz Ščećina i Banjaluke.\nDirektor Državne muzičke škole prvog stepena “Tadeuša Seligovskog” iz Ščećina Ana Tarnovska rekla je da je veoma srećna, kao i njeni učenici što su u Banjaluci i što su u mogućnosti da se upoznaju o radu Muzičke škole “Vlado Milošević”, ali i što će nastupiti u nedjelju, 22. decembra, na humanitarnoj akciji “S ljubavlju hrabrim srcima”.\nAna Tarnovska- foto srna\n“Prvi put ćemo nastupiti na tako značajnom i velikom međunarodnom događaju sa našim učenicima i vrlo smo ponosni i srećni što na ovaj način možemo pomoći djeci u Republici Srpskoj”, istakla je Tarnovska i dodala da će muzičari iz Poljske nastupiti od srca.\nBlanka Kojalevič, devetogodiša polaznica Državne muzičke škole prvog stepena “Tadeuša Seligovskog” iz Ščećina koja pjeva i svira klavir, rekla je da će imati solistički nastup, ali i da je dio trija. “Puno smo radili na pripremama i bilo je teško”, dodala je Kojalevičeva. Ona je navela da joj se sviđa Banjaluka jer ima puno drveća i lijepih mjesta.\nUčenik Muzičke škole “Vlado Milošević” 13-godišnji Konstantin Kosanović rekao je da je za danas na klaviru pripremio baroknu kompoziciju, te mu je čast da nastupa sa učenicima iz Poljske.\nDonatorsko veče pod visokim pokroviteljstvom predsjednika Republike Srpske Željke Cvijanović biće održano u nedjelju, 22. decembra, u Kulturnom centru Banski dvor u Banjaluci, a sredstva prikupljena u 10. humanitarnoj akciji “S ljubavlju hrabrim srcima” biće iskorištena za izgradnju dnevnih centara za djecu sa poteškoćama u razvoju u Banjaluci i Trebinju.\nMinistarstvo finansija Republike Srpske otvorilo je kod Komercijalne banke Banjaluka za uplate donacija fizičkih i pravnih lica račun posebnih namjena “S ljubavlju hrabrim srcima”, a broj je 571-010-00002700-15.\n← ERS od Nove godine preuzima nove potrošače\nTuristi iz Poljske u Srpsku dolaze zbog banjskih centara, raftinga ali i gastronomske ponude →


Kurti predlaže ukidanje probnih registracija na objema stranama @ StartBiH.ba\nPremijer Kosova Albin Kurti predložio je da se situacija s registarskim pločicama na sjeveru Kosova riješi tako što će i jedan i druga strana izbaciti iz uporabe probne registracije.\n"Vjerujem da je naša ponuda veoma praktična, a to je da i Srbija i Kosovo uklone privremene pločice, kako bi se građanima omogućilo da cirkuliraju", rekao je Kurti na sjednici Vlade Kosova.\nKurti je od gradonačelnika četiri općine na sjeveru s većinski srpskim stanovništvom, zatražio da uklone kamione kojima se blokiraju prometnice oko graničnih prelaza Jarinje i Brnjak, javio je Radio Slobodna Europa.\nKomentirajući raspoređivanje specijalnih policijskih snaga, Kurti je kazao kako ta policijska akcija nije usmjerena protiv Srba već da su policajci na terenu kako bi zaštitili granične prijelaze.\nOn je rekao da su svi koji žive na teritoriju Kosova jednaki bez obzira na njihovu nacionalnu pripadnost.\n"Srbi s Kosova ne plaše se ove vlade, ali ima neki drugi faktor. Ako se Srbi s Kosova plaše nekoga, budite sigurni da to nisam ja niti moja vlada", poručio je Kurti.\nKosovski premijer pozvao je kosovske Srbe da sami predaju nelegalne registarske pločice, odnosno tablice gradova na Kosovu koje izdaje MUP Srbije.\nPrijelazi između Srbije i Kosova blokirani su od ponedjeljka nakon što je vlada u Prištini donijela odluku da se na sjeveru Kosova više ne mogu koristiti registarske pločice s oznakama gradova na Kosovu, a koje izdaje MUP Srbije.\nTakve registarske pločice koristile su se u četiri općine sa srpskom većinom: Sjeverna Mitrovica, Zvečan, Leposavić i Zubin Potok.\nTakođer, kosovske vlasti počele su izdavati privremene registracije na graničnim prijelazima za automobile koji iz Srbije ulaze na kosovski teritoriji sa srpskim registracijama.\nIstu mjeru već godinama provodi Srbija za automobile s kosovskim registracijama koji ulaze na područje Srbije.


Udruženje paraplegičara i kvadriplegičara Opovo: Održan 12. kup tolerancije - GLAS OPOVA\nOdržan 12. kup tolerancije\nOPOVO, 22. maj 2021\nTakmičenje su posetili predsednik opštine Miloš Markov i njegova zamenica Anka Simin Damjanov, pokrajinski poslanik Predrag Ginculj, predsednik Skupštine opštine Opovo Nenad Josić i savetnik predsednika opštine Žika Nestorović.\nPredsednik UPIK Opovo Sava Lazin je izrazio zadovoljstvo što se nakon godinu dana pauze manifestacija ponovo održava.\n„Mada je interesovanje bilo ogromno, zbog epidemiloških mera ograničili smo broj učesnika, tako da se danas takmiči 13 ekipa. Sve ekipe su iz Vojvodine, osim ekipe „Kraguj“ iz Kragujevaca. Sve se odvija na otvorenom sa distancom, lokalna samouprava nam je preko konkursa dodelila sredstva, koja smo iskoristili za organizaciju ove manifestacije. Inače, ova destinacija je postala jedna od najintersantnijih posle republičkih sportskih igara“, istakao je Lazin.


Paraćinci žive dobro od proizvodnje smilja. Tako od sada mogu i Knjaževčani\n04:42: AM sreda 23 juna, 2021\nPosted on 12. maja 2016. at 18:23 by Ist Media\nOsnovan Fond za poljoprivrednike iz Knjaževca\nKNJAŽEVAC (IST Media, Saša Trifunović) Kada je 2002. godine Dragoslav Šutić uz socijalni program napustio posao u fabrici cementa “Holcim Srbija” iz Popovca kod Paraćina, nije ni slutio da će mu deceniju i po kasnije, prihodi zavisiti od zemljišta, da će od toga dobro živeti – da će biti “sam svoj gazda”.\nAleksandar Micić, Dragoslav Šutić i Aleksandar Miletić – Dar od 5.000 sadnica\nSmilje – zahvalna i korisna biljka\nNjegovim stopama možda će krenuti i neko od oko dve stotine poljoprivrednika iz Knjaževca i okolnih sela, koji su juče prisustvovali Konferenciji.\nA ona je organizovana pošto je potpisan ugovor između opštine Knjaževac i Agencije “Veeda” o osnivanju revolving Fonda za kreditiranje poljoprivrednika iz ruralnih područja.\nPrema rečima direktora Agencije za razvoj opštine Knjaževac – Dragana Milutinovića, opština Knjaževac i “Veeda” su u Fond uložili po 7,5 miliona dinara i taj novac će biti namenjen poljoprivrednicima za kupovinu rasada ili mehanizacije.\n“Ono što je opštinu Knjaževac preporučilo za saradnju sa Veedom jesu uspesi koje smo postigli u podršci razvoja poljoprivrede ali i spremnosti da u Fond i sami investiramo značajna sredstva”, kaže Milutinović.\nObjasnio je da je reč je beskamatnom kreditu koji će poljoprivrednici vraćati narednih pet godina kroz svoje proizvode. Novac od toga će se ponovo slivati u Fond, koji će “živeti” na taj način.\nOn je zaključio da su ovakvi uslovi neophodni manjim poljoprivrednim proizvođačima, budući da su krediti banaka, zbog uslova koje nude, njima često nedostupni.\nPredstavnici Veeda, koja u Srbiji sprovodi projekat Švajcarske agencije za razvoj i saradnju (SDC), naveli su da će se programom sa opštinom Knjaževac stvoriti uslovi za direktno zapošljavanje najmanje 50 poljoprivrednika, a najmanje još stotinu će biti posredno uključeni u proces proizvodnje u prvoj godini zajedničkog investiranja.\nPrepuna sala Doma kulture u Knjaževcu\nVođa projekta Veede Goran Kostić, rekao je da je cilj aktivnosti ove Agencije stvaranje mogućnosti za otvaranje novih radnih mesta, i za dodatne zarade najsiromašnijih slojeva stanovništva u ruralnim područjima.\n“Ideja projekta je da se lokalne samouprave maksimalno animiraju i uključe u pomoć poljoprivrednim proizvođačima u smislu omogućavanja pristupa novim sadnicama, repromaterijala i mehanizacije. Naš projekat se završava 2018. godine, ali očekujemo da će Fond u Knjaževcu nastaviti da funkcioniše i nadalje”, kazao je Kostić.\nKaže da će biti srećni ako se iz ovog projekta izvuče poruka, a to je da lokalne samouprave mogu na bolji i pragmatičniji način da plasiraju svoja sredstva u pravcu razvoja poljoprivrede i da ekonomičnije i domaćinski koriste donacije.\nAktuelni predsednik opštine Knjaževac Milan Đokić, izrazio je želju i nadanje da posle osniovanja Fonda, poljoprivreda u opštini Knjaževac neće biti nužno zlo i dopusnko zanimanje, već stvar izbora i osnovno zanimanje mnogih Knjaževčana.\n“Naša želja je da se ovaj Fond narednih godina dopunjuje i sredstvima iz opštinskog budžeta još više, kako bi knjaževački poljoprivrednici sa značajnijom finansijskom pomoći mogli da ulože ozbiljnija sredstva kroz nabavku mehanizacije, sadnog matertijala i ostalim što će im pomoći da se poljoprivredom bave na profitabilniji i ekonomski isplativ način”, kaže Đokić.\nInače, raspisivanje konkursa se očekuje za nekoliko nedelja.


InfoBrcko.com - PDP će tražiti ručno brojanje glasova za predsjednika RS i člana Predsjedništva BiH\nPDP će tražiti ručno brojanje glasova za predsjednika RS i člana Predsjedništva BiH\tIstaknuto\nBorenović, koji je nosilac liste PDP-a za Parlamentarnu skupštinu BiH u Izbornoj jedinici jedan, rekao je novinarima da ovakve rezultate "s pravom ne mogu da prihvate", najavivši da će prebrojavanje glasova vjerovatno tražiti i SDS, njihov koalicioni partner iz Saveza za pobjedu.\nLider PDP-a je rekao da "nema govora o konstitutisanju parlamenata na nivou RS i BiH dok se taj problem ne raščisti".\nOn tvrdi da su tokom izbornog procesa i na biračkim mjestima bile prisutne brojne malverzacije, nelogičnosti, manipulacije i nepravilnosti, posebno u mjestima i sredinama koje su tokom izbora bile "pod kontrolom aktuelne vlasti", dodavši da na pojedinim biračkim mjestima nije bilo predstavnika opozicionih partija.\nBorenović je dodao da je "riječ o narušavanju izbornog procesa".\n"Iskoristit ćemo zakonsku mogućnost i zvanično poslati CIK-u zahtjev u kome ćemo navesti sve nepravilnosti i propuste i tražiti ponovno ručno brojanje glasova pod nadzorom posmatrača i javnosti. Tražit ćemo brojanje na svim biračkim mjestima za pomenute funkcije, ili onih gdje, poput Zvornika, postoji nesrazmjerna razlika kada je riječ o rezultatima i gdje sumnjamo da je bilo izbornog inženjeringa", rekao je Borenović.\nBorenović je dodao da je cilj da se sazna da li je izborna volja takva kakva je ili onakva kakvom se želi pokazati, te da li stvarno stanje odgovara izbornim rezultatima.\nOn je rekao da je PDP na ovim izborima osvojio više od 60.000 glasova za poslanike u Narodnoj skupštini i više od 75.000 glasova za Parlamentarnu skupštinu BiH, što im, kako navodi, daje za pravo da se ponovo prebroje glasovi za ključne funkcije.\nKandidat Saveza za pobjedu za srpskog člana Predsjedništva BiH i počasni predsjednik PDP-a Mladen Ivanić rekao je da nije zadovoljan onim što se tokom izbora dešavalo na pojedinim biračkim mjestima, upozorivši da je bilo "trgovine glasovima".\n"Zahvalan sam Banjoj Luci za podršku. Tu smo imali kontrolu i pokazalo se da tu nismo izgubili. Uvjeren sam da postoji potreba da se prebroje glasački listići, uporede njihovi serijski brojevi i ako bude sve u redu nije mi problem da čestitam protivnicima. Očekujem da CIK prihvati naše argumente. Ponovno brojanje ne bi trebalo da smeta nikome, pa ni vladajućim strankama", poručio je Ivanić.\nOn je rekao je da je zadovoljan kampanjom koju je vodio.\n"Doprinio sam tome što bi PDP trebalo da ima devet, deset poslanika u Narodnoj skupštini i vjerovatno dva u Parlamentarnoj skupštini BiH", rekao je Ivanić.


Čeka se odluka jednog čoveka - Građani glasali pre 100 dana, zemlja još uvek bez Vlade | Slobodna reč\nČeka se odluka jednog čoveka – Građani glasali pre 100 dana, zemlja još uvek bez Vlade\nBEOGRAD – Prošao je 101 dan od održavanja parlamentarnih izbora u Srbiji. Prema pisanju N1, za to vreme su održavani izbori u regionu i formirane nove vlade, dok Srbiju još uvek vodi vlada u takozvanom tehničkom mandatu. Još uvek se nagađa ko će biti na čelu ministarstava, a u međuvremenu “svi ponavljaju da se čeka odluka jednog čoveka”.\nZemlje u okruženju su takođe imale izbore – u danu kada je Srbija dobila zvanične rezultate od Republičke izborne komisije, održani su izbori u Hrvatskoj, koja je vladu dobila već nakon 17 dana. Severna Makedonija je dobila vladu još brže, dve nedelje nakon izbora. Crna Gora je pre mesec dana birala poslanike, a nakon deset dana je potpisan koalicioni sporazum o principima za formiranje nove vlade i izabran je predsednik Skupštine.\nKako ističe autorka pomenutog teksta, sto dana od izbora i više od 50 dana od konstituisanja Skupštine, Srbija je bez nove vlade. Da će biti formirana do kraja septembra najavljivao je lično predsednik Srbije Aleksandar Vučić.\n“Očekujem da intenziviramo i taj formalni rad i verujem da ćemo pre kraja ovog meseca izabrati vladu” – rekao je Vučić 12. septembra, prenosi N1.\nKraj je meseca i prema najavama predsednika su ključni naredni dani – “dobićete u narednih nekoliko dana mandatara…da li će biti tri…ali svakako manje od sedam..”.\nKako se navodi, mediji kalkulišu o datumima formiranja i kadrovskim rešenjima, odnosno nagađaju ko će biti novi ministri. Agencije prenose da bi sednica Skupštine na kojoj bi trebalo da se izabere novo rukovodstvo mogla da bude održana između 7. i 8. oktobra.\n“Ja ne znam ko će biti mandatar i ne bi bilo primereno da ja sad govorim o tome kakve bi bile moje ideje. Mislim da je to potpuno irelevantno dok se ne zna ime mandatara” – rekla je premijerka Ana Brnabić.\nList Večernje novosti najavljuje kadrovske promene u sektoru bezbednosti. Tako bi se prema pisanju tog lista na tri funkcije, ministra odbrane, ministra policije i direktora BIA rotirali ljudi koji i sada vode te resore. Odlazeći ministar spoljnih poslova Ivica Dačić je potvrdio da je “na Vučiću da osmisli kakvu Vladu želi” te da će se njih dvojica sresti tokom ove nedelje.\n“Dok jedan čovek odlučuje o kadrovskim rešenjima”, stižu nepovoljni izveštaji o stanju demokratije u Srbiji – analiza V-Dem instituta iz Geteborga Srbiju opisuje kao “izbornu autokratiju” jer je na 139. mestu, od 179 zemalja. Odnosno, ima najgori rezultat na Zapadnom Balkanu. U analizi stoji da su razlozi za to stanje medija, “sužen prostor za rad civilnog društva i akademskih ustanova”, te “zabrinutosti zbog kvaliteta izbornog sistema”.\nVranje dva meseca čekalo na novu vlast\nParlamentarni i lokalni izbori za odbornike u gradskoj vlasti održani su istog dana, 21. juna. Konstitutivna sednica Skupštine na kojoj je odbornicima potvrđen mandat održana je 17. avgusta, te je Vranje dobilo funkcionalnu Skupštinu nakon 58 dana od izbora.\nPrethodni članakGradonačelnik Vranja i predsednici opština Pčinjskog okruga\nSledeći članakKon: Tri puta više preminulih od pismeno prijavljenih


U BiH 4.511 kompanija ispunilo kriterije bonitetno pouzdanih – Biznis.ba\nobjavljeno 19. okt 2018. u 15:34\nNajveća bonitetna kompanija u BiH – LRC d.o.o. u saradnji s Poslovnim novinama već četvrtu godinu zaredom realizira Projekt ”POUZDANOST”, s ciljem da se na domaćem tržištu identificiraju firme koje bilježe natprosječne poslovne rezultate, a od 32.292 bh. kompanije, njih 14 posto (4.511), ispunilo je kriterije bonitetno pouzdanih.\nVažan segment ovog dijela domaće privrede su i menadžerice, a kada su u pitanju bonitetno pouzdane kompanije, na rukovodećoj poziciji nalazi se njih 986, odnosno 22 posto. One učestvuju u 15 posto izvoza, te po 14 posto prihoda, dobiti i broja ljudi koje zapošljavaju, pišu Poslovne novine.\nOstvareni prihodi bonitetnih kompanija u kojima su žene prvi operativci su 2,4 milijarde KM, dobit iznosi preko 294 miliona KM, izvoze proizvod u vrijednosti 474 miliona KM, te zapošljavaju 14.669 osoba.\nNajuspješniji privredni subjekti u BiH priznanje bonitetno pouzdanih kompanija dobit će 28. novembra, kada će biti održana cjelodnevna konferencija posvećena najpozitivnojoj privrednoj priči u regiji, čiji je suorganizator BBI VIP Business Club, a specijalni partner Express Courier, pišu Poslovne novine.


Gadafijeve snage napadaju pobunjenike\nSnage lojalne libijskom lideru Moameru Gadafiju vrše vazdušne napade i vode žestoke kopnene borbe sa pobunjeničkim snagama koje nastupaju iz istočnog dela zemlje. Vladine snage su danas potisnule pobunjenike iz grada Bin Džavada.\nPobunjenici se kreću prema Gadafijevom rodnom gradu Sirti, oko 160 kilometara zapadno od Bin Džavada. Gadafijeve snage i dalje kontrolišu Sirtu, a pobunjenički komandanti kažu da pristalice vlade pojačavaju odbranu grada.\nZapadno od Sirte, oko 200 kilometara daleko od prestonice Tripolija, stanovnici Misrate koja je u pobunjeničkim rukama, javljaju telefonom da vladina artiljerija i tenkovi napadaju grad, ali nema vesti o žrtvama.\nU međuvremenu u Tripoliju, jutros pre svanuća počela je žestoka pucnjava koja je trajala najmanje dva sata. Libijske vlasti tvrde da je to bilo slavlje posle vladinog preuzimanja kontrole nad gradovima Misrata i Ras Lanuf, koje su držali pobunjenici. Stanovnici tih gradova i očevici demantuju da je vlada preuzela kontrolu.\nHiljade Gadafijevih pristalica su izašle na ulice Tripolija posle vesti u uspehu vladinih trupa, mašući zastavama, svirajući automobilskim sirenama i pucajući u vazduh.


Pobeda Taša na premijeri, Singidunumu derbi protiv Dorćola ! - Vaterpolo vesti\nPočetna » Domaća takmičenja » Pobeda Taša na premijeri, Singidunumu derbi protiv Dorćola !\nPobeda Taša na premijeri, Singidunumu derbi protiv Dorćola !\nU nedelju je počelo takmičenje u Grupi A Prve B lige, a na bazenu Milan Gale Muškatirović pred brojnom publikom do pobede na debitanstkom nastupu stigli su vaterpolisti Taša koji su u finišu utakmice stigli do ubedljive pobede protiv Šapca od 15:8, predvođeni iskusnim Valdimirom Ljubenovićem koji je postigao 4 gola. Na istom plivalištu nakon Taša u B ligi je debitovao i Dorćol, koji i pored dobre igre tokom većeg dela utakmice nije mogao da pobedi Singidunum kome je pripao derbi 1. kola rezultatom 8:6, uz odličan nastup četvorostrukog strelca Danila Čabrila. U trećem susretu Grupe A na Banjici obrenovački TENT odneo je posle velike borbe pobedu nad Valsiom 93 14:12. Ranije tokom nedelje takmičenje su počeli timovi u Grupi B, gde su bodove podelili Beograd i Bečej odigravši 11:11, a čelo tabele preuzeo je Partizan 2 pobedom nad Valisom od 12:8. Grupa B je kompletirana u ponedeljak kada je Stari Grad na Banjici pobedio kruševačku Rasinu sa 11:6 i tako pobedom započeo takmičenje.\nDo bodova u svom prvom nastupu Taš je stigao nakon velike borbe, pošto su gosti iz Šapca pružili jak otpor i bili rezultatski u igri sve do poslednje deonice. Taš je na poluvremenu vodio 5:4, a Šapčani su mogli da dođu i do povoljnijeg ishoda, ali su nekoliko puta pogađali okvir gola i nisu koristili prilike da stignu do izjednačenja. Treća četvrtina donela je veliku borbu, igralo se gol za gol, a domaći su pred poslednji period otišli sa dva razlike zahvaljujući boljoj realizaciji od gostiju.\nU poslednjem periodu Šabac nije imao daha da se nosi sa domaćima koji su solidnu fizičku pripremu iskoristili da serijom od 3:0 odmaknu na 11:6 na nešto više od 5 minuta igre do kraja. Stečenu prednost Taš je i uvećao do kraja i zabeležio ubedljiv trijumf, a golgetere je predvodio kapiten domaćih Ljubenović sa 4 gola, Kazimirović je postigao tri, a u redovima gostiju bolji od ostalih bio je Car sa tri pogotka.\nPublika je imala prilike da uziva na bazenu Milan Gale Muskatirovic\nDuel Dorćola i Singidunuma sa pravom je poneo epitet derbija kola, a dobru sportsku pretstavu upotpunila je i publika koja je sa intersovanjem pratila debi lokalnih ljubimaca. Igra Dorćolsa zasnivala se uglavnom na individualnom kvalitetu Đorđa Bašića, i Luke Šaponjića, ali je to bilo dovoljno da Dorćolci steknu prednost i čuvaju je tokomvećeg dela meča. Fizički spremnija i uigranija ekipa Singidunuma uglavnom zbog neiskustva nije uspevala da uhvati priključask i pretekne rivala, a loša realizacija igrača više i odlične odbrane golmana Dorćola Miloša Uroševoća koštale su tim Dejana Milakovića vođstva.\nDjordje Basic vodio je veliku borbu sa igracima Singidunuma\nDok su imali svežine vaterpolisti Dorćola odlično su koristili igrača više, pogodili tri puta iz prve tri prilike i tako stekli i čuvali prednost. Ipak, kako je vreme odmicalo realizacija je bila sve lošija, a Singidunum je inspirisan odličnom partijom Čabrila sustizao rivala. Delovalo je da će Dorćolci izdržati do kraja meča i zabeležiti pobedu, posebno kada su početkom poslednje deonice lepom akcijom preko centra poveli sa 6:4. Ipak, domaći su tu stali a Singidunum je u naletu sa 4 gola za nešto više od tri minuta uspeo da preokrene rezultat i stigne do pobede. Čabrilo je bio najefikasniji igrač meča sa 4 gola dok su Bašić i Luka Šaponjić pogodili dva puta za domaće.\nMečeve Grue A kompletiraće susret Valisa 93 i TENT-a, a Grupe B Stari Grad – Rasina.\nPrva B liga , rezultati mečeva 1. kola po grupama:\nTaš – Šabac 15:8 (2:2, 3:2, 3:2, 7:2)\nDorćol – Singidunum 6:8 (3:1, 1:2, 1:1, 1:4)\nValis 93 – TENT 12:14 (3:4, 0:2, 7:6, 2:2)\nBeograd – Bečej 11:11 (3:2, 3:2, 1:6, 4:1)\nPartizan 2 – Valis 12:8 (3:3, 3:1, 4:2, 2:2)\nStari Grad – Rasina 11:6 (1:1, 3:0, 4:4, 3:1)


By GLASRAZUMA.RS , in SVET , at 07/08/2019\n„Skotland jard je analizirao pitanje da li je ruski predsednik Vladimir Putin mogao da igra neku ulogu u napadu sa korišćenjem ’novička‘ u Solsberiju“, piše list.\nZa pokretanje optužnice za umešanost u napad trebalo je dokazati da je on direktno povezan s tim, navodi list reči šefa kontraterorističke jedinice Skotland jarda.\n„Mi nemamo materijale koji omogućavaju da se pokrene optužnica“, naglasio je sagovornik lista.\n„Bila je ogromna količina spekulacija ko je odgovoran, ko je davao naređenja — svi su se zasnivali na ocenama eksperata o Rusiji. Meni su potrebni dokazi“, dodao je zamenik šefa Skotland jarda Nil Basu.\nOn je naglasio da je policija spremna da pokrenu tužbu protiv Aleksandra Petrova i Ruslana Boširova, koje istraga smatra „osumnjičenim za trovanje Skripalja“. Basu je naglasio da se istraga incidenta u Solsberiju nastavlja.


DAVIDOVAC NEMA DILEMU: Biće teško, ali idemo u finale\nSrbija Danas - 10.05.2021\nKošarkaš Crvene zvezde Dejan Davidovac očekuje tešku utakmicu, ali i pobedu nad Igokeom u trećem susretu polufinala ABA lige. Crveno-beli su doživeli iznenađujući poraz u Laktašima, pa sada na svom parketu moraju da pobede za plasman u finale, gde se već plasirala Budućnost.\nRepublika - 10.05.2021\nKošarkaši Igokee imaće priliku da u utorak protiv Crvene zvezde u majstorici u dvorani "Aleksandar Nikolić" krunišu sjajnu sezonu plasmanom u finale ABA lige, a četa trenera Dragana Bajića već misli i o narednoj takmičarskoj godini.\nDVA DANA PRE MAJSTORICE: Igokea potpisala ugovor sa Amerikancem (FOTO)\nKošarkaše Igokee u utorak u Beogradu očekuje treći odlučujući meč polufinala plej-ofa protiv Crvene zvezde i borba za plasman u finale ABA lige. Izabranici trenera Dragana Bajića imaju iza sebe sjajnu sezonu, a ambiciozno rukovdostvo već pravi planove za sledeću.\nIgokea produžila ugovor sa Amerikancem\nB92 - 09.05.2021\nKošarkaški klub Igokea produžila je ugovor sa još jednim košarkašem. Kako prenosi Igokea na svom sajtu, postignut je dogovor sa američkim igračem. Radi se o Džekiju Karmajklu koji je dobio ugovor do kraja sezone 2022/23.


Ova vrsta pomoći se odnosi na pružanje praktičnih saveta i podrške od strane javne uprave pojedine članice Evropske unije javnoj upravi Srbije kako bi se obezbedilo efikasnije poštivanje evropskog zakonodavstva. Tvining projekti podrazumevaju dugoročni boravak (najmanje 12 meseci) državnog službenika iz neke države članice u istu takvu instituciju u Srbiji, na primer iz nemačkog Ministarstva životne sredine u isto takvo ministarstvo u Srbiji. Državni službenik poseduje direktno iskustvo u određenoj oblasti. Tvining uglavnom sprovodi nekoliko država članica, a može da obuhvata i angažovanje drugih stručnjaka osim stalnog savetnika, kao i obuke i studijske posete.\nLaki tvining podrazumeva projekat koji traje najduže 10 meseci i ne može prevazilaziti iznos od 250.000 evra. Tvining projekti u Srbiji bave se, na primer unapređenjem bezbednosti transfuzije i transplantacije, unapređenjem konkurentnost srpskih poljoprivrednika na tržištu EU, ispitivanjem kvalitete vode u celoj Srbiji, osnaživanjem potrošačkih prava, upravljanjem opasnim otpadom itd.\nPročitajte više o tviningu ovde\nPriče o tvining projektima o zaštiti potrošača u Srbiji, i o suzbijanju ilegalnih migracija pogledajte dole